ΟΔΗΓΊΑ 2010/87/EE ΤΗΣ ΕΠΙΤΡΟΠΉΣ της 3ης Δεκεμβρίου 2010 για την τροποποίηση της οδηγίας 91/414/ΕΟΚ του Συμβουλίου ώστε να συμπεριληφθεί η ουσία fenbuconazole ως δραστική ουσία και την τροποποίηση της απόφασης 2008/934/ΕΚ (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1, Εκτιμώντας τα ακόλουθα: (1) Οι κανονισμοί της Επιτροπής (ΕΚ) αριθ. 451/2000 (2) και (ΕΚ) αριθ. 1490/2002 (3) καθορίζουν λεπτομερείς κανόνες για την εφαρμογή του τρίτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Στον κατάλογο αυτό περιλαμβάνεται η ουσία fenbuconazole. (2) Σύμφωνα με το άρθρο 11 στοιχείο ε) του κανονισμού (ΕΚ) αριθ. 1490/2002, ο αιτών απέσυρε την υποστήριξη του για την καταχώριση της εν λόγω δραστικής ουσίας στο παράρτημα I της οδηγίας 91/414/ΕΟΚ εντός δύο μηνών από την παραλαβή του σχεδίου της έκθεσης αξιολόγησης. Επομένως, η απόφαση της Επιτροπής 2008/934/ΕΚ, της 5ης Δεκεμβρίου 2008, σχετικά με την μη καταχώριση ορισμένων δραστικών ουσιών στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων για φυτοπροστατευτικά προϊόντα που περιέχουν τις εν λόγω ουσίες (4) εγκρίθηκε αναφορικά με την μη καταχώριση της ουσίας fenbuconazole. (3) Σύμφωνα με το άρθρο 6 παράγραφος 2 της οδηγίας 91/414/ΕΟΚ, ο αρχικός κοινοποιών (εφεξής ο αιτών) υπέβαλε νέα αίτηση ζητώντας την εφαρμογή της ταχείας διαδικασίας που προβλέπεται στα άρθρα 14 έως 19 του κανονισμού (ΕΚ) αριθ. 33/2008 της Επιτροπής, της 17ης Ιανουαρίου 2008 για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου όσον αφορά την καθιέρωση συνήθους και ταχείας διαδικασίας αξιολόγησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2 της εν λόγω οδηγίας, αλλά δεν έχουν περιληφθεί στο παράρτημα I (5) αυτής. (4) Η αίτηση υποβλήθηκε στο Ηνωμένο Βασίλειο, το οποίο είχε οριστεί κράτος μέλος-εισηγητής βάσει του κανονισμού (ΕΚ) αριθ. 451/2000. Η χρονική περίοδος για την ταχεία διαδικασία τηρήθηκε. Οι προδιαγραφές της δραστικής ουσίας και οι προβλεπόμενες χρήσεις είναι ίδιες με εκείνες που περιέχονται στην απόφαση 2008/934/ΕΚ. Η αίτηση αυτή συμφωνεί επίσης με τις υπόλοιπες ουσιώδεις και διαδικαστικές απαιτήσεις του άρθρου 15 του κανονισμού (ΕΚ) αριθ. 33/2008. (5) Το Ηνωμένο Βασίλειο αξιολόγησε τα νέα στοιχεία και δεδομένα που υπέβαλε ο αιτών και συνέταξε συμπληρωματική έκθεση. Κοινοποίησε την έκθεση αυτή στην Ευρωπαϊκή Αρχή Ασφάλειας Τροφίμων (στο εξής «η Αρχή») και στην Επιτροπή στις 20 Ιουλίου 2009. Η Αρχή γνωστοποίησε την συμπληρωματική έκθεση στα λοιπά κράτη μέλη και στον αιτούντα για σχολιασμό και διαβίβασε τα σχόλια που έλαβε στην Επιτροπή. Σύμφωνα με το άρθρο 20 παράγραφος 1 του κανονισμού (ΕΚ) αριθ. 33/2008 και κατόπιν αιτήματος της Επιτροπής, η Αρχή υπέβαλε τα συμπεράσματα της αναφορικά με την ουσία fenbuconazole στην Επιτροπή στις 18 Μαρτίου 2010 (6). Η έκθεση αξιολόγησης και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 28 Οκτωβρίου 2010 με τη μορφή έκθεσης επανεξέτασης της Επιτροπής για την ουσία fenbuconazole. (6) Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν την ουσία fenbuconazole μπορεί να αναμένεται να πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής. Συνεπώς, είναι σκόπιμο να καταχωριστεί η ουσία fenbuconazole στο παράρτημα I, ώστε να εξασφαλιστεί ότι σε όλα τα κράτη μέλη οι εγκρίσεις φυτοπροστατευτικών προϊόντων που περιέχουν την εν λόγω δραστική ουσία μπορούν να χορηγούνται σύμφωνα με τις διατάξεις της εν λόγω οδηγίας. (7) Με την επιφύλαξη αυτού του συμπεράσματος, κρίνεται σκόπιμο να συγκεντρωθούν περαιτέρω πληροφορίες σχετικά με συγκεκριμένα σημεία. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας δραστικής ουσίας στο παράρτημα I ενδέχεται να υπόκειται σε προϋποθέσεις. Επομένως, ενδείκνυται να απαιτείται από τον αιτούντα να υποβάλει επιβεβαιωτικά δεδομένα σχετικά με υπολείμματα παραγώγων μεταβολισμού τριαζόλης (TDM) σε κύριες καλλιέργειες, καλλιέργειες αμειψισποράς και προϊόντα ζωικής προέλευσης. Για λεπτομερέστερη αξιολόγηση των πιθανών ιδιοτήτων που διαταράσσουν τη φυσιολογική ενδοκρινική λειτουργία, ενδείκνυται να απαιτηθεί η υποβολή της ουσίας fenbuconazole σε περαιτέρω δοκιμές μόλις υπάρξουν κατευθυντήριες γραμμές του ΟΟΣΑ για δοκιμές σχετικές με διαταραχές της φυσιολογικής ενδοκρινικής λειτουργίας ή, εναλλακτικά, κατευθυντήριες γραμμές για δοκιμή συμφωνημένες στο επίπεδο της Ένωσης. (8) Πριν από την καταχώριση μιας δραστικής ουσίας στο παράρτημα Ι πρέπει να μεσολαβεί εύλογο χρονικό διάστημα που να επιτρέπει στα κράτη μέλη και στα ενδιαφερόμενα μέρη να προετοιμαστούν, για να ανταποκριθούν στις νέες απαιτήσεις που θα προκύψουν από την καταχώριση. (9) Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη προθεσμία έξι μηνών μετά την καταχώριση για να επανεξετάσουν τις υφιστάμενες εγκρίσεις φυτοπροστατευτικών προϊόντων που περιέχουν την ουσία fenbuconazole, ώστε να εξασφαλίζεται ότι ικανοποιούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, καθώς και οι συναφείς όροι που καθορίζονται στο παράρτημα I. Τα κράτη μέλη πρέπει να τροποποιήσουν, να αντικαταστήσουν ή να ανακαλέσουν, ανάλογα με την περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, θα πρέπει να προβλεφθεί μεγαλύτερη προθεσμία για την υποβολή και την αξιολόγηση του αναφερόμενου στο παράρτημα III πλήρους φακέλου κάθε φυτοπροστατευτικού προϊόντος για κάθε προβλεπόμενη χρήση, σύμφωνα με τις ενιαίες αρχές της οδηγίας 91/414/ΕΟΚ. (10) Η εμπειρία που αποκτήθηκε από προηγούμενες καταχωρίσεις δραστικών ουσιών στο παράρτημα I της οδηγίας 91/414/ΕΟΚ, οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής, της 11ης Δεκεμβρίου 1992 σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου της σχετικής με τη διάθεση φυτοπροστατευτικών προϊόντων στην αγορά (7) έχει δείξει ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι υφιστάμενων εγκρίσεων όσον αφορά την πρόσβαση σε στοιχεία. Συνεπώς, για να αποφευχθούν περαιτέρω δυσκολίες, κρίνεται αναγκαίο να αποσαφηνιστούν τα καθήκοντα των κρατών μελών, και ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που ικανοποιεί τις απαιτήσεις του παραρτήματος ΙΙ της εν λόγω οδηγίας. Ωστόσο, αυτή η διευκρίνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων σε σύγκριση με τις οδηγίες που έχουν εκδοθεί έως σήμερα για την τροποποίηση του παραρτήματος I. (11) Ως εκ τούτου, είναι σκόπιμο να τροποποιηθεί ανάλογα η οδηγία 91/414/ΕΟΚ. (12) Η απόφαση 2008/934/ΕΚ της Επιτροπής, της 5ης Δεκεμβρίου 2008 σχετικά με τη μη καταχώριση ορισμένων δραστικών ουσιών στο παράρτημα I της οδηγίας αυτής και την ανάκληση των εγκρίσεων για τα φυτοπροστατευτικά προϊόντα που περιέχουν αυτές τις δραστικές ουσίες προβλέπει τη μη καταχώριση της ουσίας fenbuconazole και την ανάκληση των εγκρίσεων για φυτοπροστατευτικά προϊόντα που περιείχαν την ουσία αυτή μέχρι τις 31 Δεκεμβρίου 2011. Είναι απαραίτητο να διαγραφεί η γραμμή που αφορά την ουσία fenbuconazole στο παράρτημα της παρούσας απόφασης. (13) Κατά συνέπεια, ενδείκνυται να τροποποιηθεί η οδηγία 2008/934/EK, αντίστοιχα. (14) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το παράρτημα της οδηγίας 91/414/ΕΟΚ τροποποιείται σύμφωνα με το παράρτημα της παρούσας οδηγίας. Άρθρο 2 Η γραμμή που αφορά την ουσία fenbuconazole στο παράρτημα της απόφασης 2008/934/ΕΚ διαγράφεται. Άρθρο 3 Τα κράτη μέλη θεσπίζουν και δημοσιεύουν, μέχρι τις 31 Οκτωβρίου 2011 το αργότερο, τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίας. Εφαρμόζουν τις διατάξεις αυτές από την 1η Νοεμβρίου 2011. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη. Άρθρο 4 1. Τα κράτη μέλη, σύμφωνα με την οδηγία 91/414/ΕΟΚ, τροποποιούν ή ανακαλούν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν την ουσία fenbuconazole ως δραστική ουσία έως την 1η Νοεμβρίου 2011. Έως την ημερομηνία αυτή εξακριβώνουν, ιδιαίτερα, ότι πληρούνται οι όροι του παραρτήματος Ι της εν λόγω οδηγίας σχετικά με την ουσία fenbuconazole, με εξαίρεση αυτούς του μέρους Β της καταχώρισης που αφορά την εν λόγω δραστική ουσία, και ότι ο κάτοχος της έγκρισης διαθέτει ή έχει πρόσβαση σε φάκελο που πληροί τις απαιτήσεις που παραρτήματος ΙΙ της εν λόγω οδηγίας, σύμφωνα με τους όρους του άρθρου 13 της εν λόγω οδηγίας. 2. Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει fenbuconazole, είτε ως τη μόνη δραστική ουσία είτε μαζί με άλλες δραστικές ουσίες που έχουν περιληφθεί στο σύνολό τους στο παράρτημα I της οδηγίας 91/414/ΕΟΚ έως τις 30 Απριλίου 2011 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με την ουσία fenbuconazole. Με βάση την αξιολόγηση αυτή, προσδιορίζουν κατά πόσον το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ. Ύστερα από τη διαπίστωση αυτή τα κράτη μέλη: α) σε περίπτωση που ένα προϊόν περιέχει fenbuconazole ως τη μόνη δραστική ουσία, κατά περίπτωση, τροποποιούν ή ανακαλούν την έγκριση έως τις 30 Απριλίου 2015 το αργότερο· ή β) σε περίπτωση που ένα προϊόν περιέχει fenbuconazole ως μία από πολλές δραστικές ουσίες, κατά περίπτωση, τροποποιούν ή ανακαλούν την έγκριση έως τις 30 Απριλίου 2015 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή στις οδηγίες με τις οποίες καταχωρίστηκαν η σχετική ουσία ή ουσίες στο παράρτημα Ι της οδηγίας 91/414/ΕΟΚ, εφόσον η τελευταία ημερομηνία είναι μεταγενέστερη. Άρθρο 5 Η παρούσα οδηγία αρχίζει να ισχύει την 1η Μαΐου 2011. Άρθρο 6 Η παρούσα οδηγία απευθύνεται στα κράτη μέλη. Βρυξέλλες, 3 Δεκεμβρίου 2010.

Πολιτική για την υγεία

ΔΗΜΟΣΙΑ ΔΙΟΙΚΗΣΗ


ΟΔΗΓΊΑ 2010/86/ΕΕ ΤΗΣ ΕΠΙΤΡΟΠΉΣ της 2ας Δεκεμβρίου 2010 για την τροποποίηση της οδηγίας 91/414/EOK του Συμβουλίου ώστε να καταχωριστεί η ουσία haloxyfop-P ως δραστική ουσία (Κείμενο που παρουσιάζει ενδιαφέρον για τον ΕΟΧ) H ΕΥΡΩΠΑΪΚΗ ΕΠΙΤΡΟΠΗ Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1, Εκτιμώντας τα ακόλουθα: (1) Οι κανονισμοί (ΕΚ) αριθ. 451/2000 (2) και (ΕΚ) αριθ. 703/2001 (3) της Επιτροπής καθορίζουν λεπτομερείς κανόνες για την εφαρμογή του δεύτερου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Στον εν λόγω κατάλογο περιλαμβανόταν η ουσία haloxyfop-R. Με την απόφαση 2007/437/ΕΚ της Επιτροπής (4) αποφασίστηκε να μην περιληφθεί η ουσία haloxyfop-R στο παράρτημα I της οδηγίας 91/414/ ΕΟΚ. (2) Σύμφωνα με το άρθρο 6 παράγραφος 2 της οδηγίας 91/414/ΕΟΚ, ο αρχικός κοινοποιών, εφεξής «ο αιτών», υπέβαλε νέα αίτηση ζητώντας να εφαρμοστεί η ταχεία διαδικασία όπως προβλέπεται στα άρθρα 14 έως 19 του κανονισμού (ΕΚ) αριθ. 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2 της εν λόγω οδηγίας, αλλά δεν έχουν περιληφθεί στο παράρτημα I (5). (3) Η αίτηση υποβλήθηκε στη Δανία, που είχε οριστεί κράτος μέλος-εισηγητής με τον κανονισμό (ΕΚ) αριθ. 451/2000. Τηρήθηκε ο χρονικός περιορισμός για την ταχεία διαδικασία. Οι προδιαγραφές της δραστικής ουσίας και οι προβλεπόμενες χρήσεις είναι ίδιες με εκείνες που περιέχονται στην απόφαση 2007/437/ΕΚ. Η αίτηση αυτή τηρεί επίσης τις υπόλοιπες ουσιώδεις και διαδικαστικές απαιτήσεις του άρθρου 15 του κανονισμού (ΕΚ) αριθ. 33/2008. Στην εν λόγω αίτηση, χρησιμοποιείται για τη δραστική ουσία η ονομασία ISO «haloxyfop-P», αντί του όρου «haloxyfop-R» που χρησιμοποιούνταν προηγουμένως. (4) Η Δανία αξιολόγησε τα νέα στοιχεία και τα δεδομένα που υπέβαλε ο αιτών και συνέταξε συμπληρωματική έκθεση. Την εν λόγω έκθεση διαβίβασε στην Ευρωπαϊκή Αρχή Ασφάλειας Τροφίμων (εφεξής «η Αρχή») και στην Επιτροπή στις 3 Απριλίου 2009. Η Αρχή κοινοποίησε την συμπληρωματική έκθεση αξιολόγησης στα λοιπά κράτη μέλη και στον αιτούντα για σχολιασμό και προώθησε τα σχόλια που έλαβε στην Επιτροπή. Σύμφωνα με το άρθρο 20 παράγραφος 1 του κανονισμού (ΕΚ) αριθ. 33/2008 και μετά από αίτημα της Επιτροπής, η Αρχή παρουσίασε τα συμπεράσματά της όσον αφορά την ουσία haloxyfop-P στην Επιτροπή στις 9 Οκτωβρίου 2009 (6). Το σχέδιο της έκθεσης αξιολόγησης, η συμπληρωματική έκθεση και το πόρισμα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 28 Οκτωβρίου 2010 με τη μορφή έκθεσης ανασκόπησης της Επιτροπής για την ουσία haloxyfop-P. (5) Η συμπληρωματική έκθεση του κράτους μέλους-εισηγητή και το νέο πόρισμα της ΕΑΑΤ επικεντρώνονται στις επιφυλάξεις που υπαγορεύουν τη μη συμπερίληψη της εν λόγω ουσίας. Οι ανησυχίες αυτές αφορούσαν κυρίως την ενδεχόμενη επιμόλυνση των υπόγειων υδάτων - και πιθανώς του πόσιμου νερού - από ορισμένους μεταβολίτες και τον κίνδυνο για τα θηλαστικά. (6) Τα νέα στοιχεία που υποβλήθηκαν από τον αιτούντα δείχνουν τα εξής. Οι σχετικοί μεταβολίτες δεν είναι σημαντικοί ούτε από τοξικολογική ούτε από βιολογική άποψη και αντιπροσωπεύουν χαμηλό κίνδυνο από οικοτοξικολογική άποψη. (7) Συνεπώς, τα πρόσθετα στοιχεία που προσκόμισε ο αιτών επιτρέπουν την εξάλειψη των συγκεκριμένων λόγων ανησυχίας που οδήγησαν στη μη καταχώριση. Δεν ανέκυψαν άλλα επιστημονικά ερωτήματα. (8) Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν haloxyfop-P μπορεί να θεωρηθεί ότι πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής. Συνεπώς, είναι σκόπιμο να καταχωριστεί η ουσία haloxyfop-P στο παράρτημα I, ώστε να εξασφαλιστεί ότι σε όλα τα κράτη μέλη οι εγκρίσεις φυτοπροστατευτικών προϊόντων που περιέχουν την εν λόγω δραστική ουσία μπορούν να χορηγούνται σύμφωνα με τις διατάξεις της εν λόγω οδηγίας. (9) Με την επιφύλαξη του παραπάνω συμπεράσματος, κρίνεται σκόπιμο να συγκεντρωθούν περαιτέρω πληροφορίες σχετικά με κάποια συγκεκριμένα σημεία. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας ουσίας στο παράρτημα I ενδέχεται να υπόκειται σε όρους. Συνεπώς, είναι σκόπιμο να ζητηθεί από τον αιτούντα να υποβάλει περαιτέρω στοιχεία που να επιβεβαιώνουν την αξιολόγηση σχετικά με την έκθεση των υπόγειων υδάτων όσον αφορά τη δραστική ουσία και τους μεταβολίτες της στο έδαφος DE-535 φαινόλη, DE-535 πυριδινόλη και DE-535 πυριδινόνη. (10) Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ. (11) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας. Άρθρο 2 Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 30 Ιουνίου 2011. Ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας. Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος πραγματοποίησης αυτής της αναφοράς καθορίζεται από τα κράτη μέλη. Άρθρο 3 Η παρούσα οδηγία αρχίζει να ισχύει την 1η Ιανουαρίου 2011. Άρθρο 4 Η παρούσα οδηγία απευθύνεται στα κράτη μέλη. Βρυξέλλες, 2 Δεκεμβρίου 2010.

Χημική βιομηχανία

ΔΗΜΟΣΙΑ ΔΙΟΙΚΗΣΗ

ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ


ΚΑΝΟΝΙΣΜΌΣ (ΕΕ) αριθ. 1123/2010 ΤΗΣ ΕΠΙΤΡΟΠΉΣ της 2ας Δεκεμβρίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει oτις 3 Δεκεμβρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Δεκεμβρίου 2010.

Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΟΔΗΓΊΑ 2010/85/ΕΕ ΤΗΣ ΕΠΙΤΡΟΠΉΣ της 2ας Δεκεμβρίου 2010 για την τροποποίηση της οδηγίας 91/414/ΕΟΚ του Συμβουλίου για να συμπεριληφθεί το φωσφίδιο του ψευδαργύρου ως δραστική ουσία και για την τροποποίηση της απόφασης 2008/941/ΕΚ (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1, Εκτιμώντας τα ακόλουθα: (1) Οι κανονισμοί της Επιτροπής (ΕΚ) αριθ. 1112/2002 (2) και (ΕΚ) αριθ. 2229/2004 (3) καθορίζουν λεπτομερείς κανόνες για την εφαρμογή της τέταρτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογούνται με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Στον εν λόγω κατάλογο συμπεριλήφθηκε το φωσφίδιο του ψευδαργύρου. (2) Σύμφωνα με το άρθρο 24ε του κανονισμού (ΕΚ) αριθ. 2229/2004 ο αιτών απέσυρε την υποστήριξή του για την καταχώριση της εν λόγω δραστικής ουσίας στο παράρτημα I της οδηγίας 91/414/ΕΟΚ εντός δύο μηνών από την παραλαβή του σχεδίου έκθεσης αξιολόγησης. Συνεπώς, η απόφαση 2008/941/ΕΚ της Επιτροπής, της 8ης Δεκεμβρίου 2008, σχετικά με τη μη καταχώριση ορισμένων δραστικών ουσιών στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων φυτοπροστατευτικών προϊόντων που περιέχουν αυτές τις ουσίες (4), εκδόθηκε σχετικά με τη μη καταχώριση του φωσφίδιου του ψευδαργύρου. (3) Σύμφωνα με το άρθρο 6 παράγραφος 2 της οδηγίας 91/414/ΕΟΚ ο αρχικός κοινοποιών (εφεξής ο αιτών) υπέβαλε νέα αίτηση ζητώντας την εφαρμογή της ταχείας διαδικασίας που προβλέπεται στα άρθρα 14 έως 19 του κανονισμού (ΕΚ) αριθ. 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2 της εν λόγω οδηγίας, αλλά δεν έχουν περιληφθεί στο παράρτημα I (5). (4) Η αίτηση υποβλήθηκε στη Γερμανία, που είχε οριστεί κράτος μέλος-εισηγητής με τον κανονισμό (ΕΚ) αριθ. 2229/2004. Τηρήθηκε ο χρονικός περιορισμός για την ταχεία διαδικασία. Οι προδιαγραφές της δραστικής ουσίας και οι προβλεπόμενες χρήσεις είναι ίδιες με εκείνες που περιέχονται στην απόφαση 2008/941/ΕΚ. Η αίτηση αυτή πληροί επίσης τις υπόλοιπες ουσιώδεις και διαδικαστικές απαιτήσεις του άρθρου 15 του κανονισμού (ΕΚ) αριθ. 33/2008. (5) Η Γερμανία αξιολόγησε τα συμπληρωματικά δεδομένα που υποβλήθηκαν από τον αιτούντα και εκπόνησε μια συμπληρωματική έκθεση. Κοινοποίησε την εν λόγω έκθεση στην Ευρωπαϊκή Αρχή για την Ασφάλεια των Τροφίμων (εφεξής «η Αρχή») και στην Επιτροπή στις 20 Ιουλίου 2009. Η Αρχή γνωστοποίησε τη συμπληρωματική έκθεση αξιολόγησης στα άλλα κράτη μέλη και στον αιτούντα για σχόλια και διαβίβασε τα σχόλια που έλαβε στην Επιτροπή. Σύμφωνα με το άρθρο 20 παράγραφος 1 του κανονισμού (ΕΚ) αριθ. 33/2008 και κατόπιν αιτήματος της Επιτροπής, η Αρχή υπέβαλε τα συμπεράσματά της σχετικά με το φωσφίδιο του ψευδάργυρου στην Επιτροπή στις 2 Ιουλίου 2010 (6). Το σχέδιο έκθεσης αξιολόγησης, η συμπληρωματική έκθεση και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 28 Οκτωβρίου 2010 με τη μορφή έκθεσης επανεξέτασης της Επιτροπής για το φωσφίδιο του ψευδαργύρου. (6) Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν φωσφίδιο του ψευδαργύρου ενδέχεται να πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση επανεξέτασης της Επιτροπής. Συνεπώς, είναι σκόπιμο να καταχωριστεί το φωσφίδιο του ψευδαργύρου στο παράρτημα I, ώστε να εξασφαλιστεί ότι σε όλα τα κράτη μέλη οι εγκρίσεις φυτοπροστατευτικών προϊόντων που περιέχουν την εν λόγω δραστική ουσία μπορούν να χορηγούνται σύμφωνα με τις διατάξεις της εν λόγω οδηγίας. (7) Πριν από την καταχώριση μιας δραστικής ουσίας στο παράρτημα Ι πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση. (8) Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παραχωρηθεί στα κράτη μέλη περίοδος έξι μηνών μετά την καταχώριση για να επανεξετάσουν τις υφιστάμενες εγκρίσεις φυτοπροστατευτικών προϊόντων που περιέχουν φωσφίδιο του ψευδαργύρου ώστε να εξασφαλιστεί ότι πληρούνται οι απαιτήσεις που ορίζονται στην οδηγία 91/414/ΕΟΚ, ιδίως στο άρθρο 13, και οι συναφείς όροι που καθορίζονται στο παράρτημα I. Τα κράτη μέλη πρέπει να τροποποιήσουν, να αντικαταστήσουν ή να ανακαλέσουν, κατά περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, πρέπει να προβλεφθεί μεγαλύτερη προθεσμία για την υποβολή και την αξιολόγηση του αναφερόμενου στο παράρτημα III πλήρους φακέλου κάθε φυτοπροστατευτικού προϊόντος για κάθε προβλεπόμενη χρήση, σύμφωνα με τις ενιαίες αρχές που ορίζονται στην οδηγία 91/414/ΕΟΚ. (9) Η εμπειρία που αποκτήθηκε από προηγούμενες καταχωρίσεις δραστικών ουσιών στο παράρτημα I της οδηγίας 91/414/ΕΟΚ, οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων (7), έχει δείξει ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι υφιστάμενων εγκρίσεων όσον αφορά την πρόσβαση σε στοιχεία. Συνεπώς, για να αποφευχθούν περαιτέρω δυσκολίες, κρίνεται αναγκαίο να αποσαφηνιστούν τα καθήκοντα των κρατών μελών, ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που ικανοποιεί τις απαιτήσεις του παραρτήματος ΙΙ της εν λόγω οδηγίας. Εντούτοις, η εν λόγω διασαφήνιση δεν επιβάλλει νέες υποχρεώσεις στα κράτη μέλη ή στους κατόχους των αδειών, σε σχέση με τις οδηγίες που έχουν έως τώρα εκδοθεί για την τροποποίηση του παραρτήματος I. (10) Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ. (11) Η απόφαση 2008/941/ΕΚ σχετικά με τη μη καταχώριση ορισμένων δραστικών ουσιών στο παράρτημα I της οδηγίας 91/414/ΕΟΚ και την ανάκληση των εγκρίσεων φυτοπροστατευτικών προϊόντων που περιέχουν αυτές τις ουσίες προβλέπει τη μη καταχώριση του φωσφιδίου του ψευδαργύρου και την ανάκληση της έγκρισης φυτοπροστατευτικών φαρμάκων που περιέχουν την εν λόγω ουσία μέχρι την 31η Δεκεμβρίου 2011. Είναι αναγκαίο να διαγραφεί η γραμμή που αφορά το φωσφίδιο του ψευδαργύρου στο παράρτημα της εν λόγω απόφασης. (12) Επομένως, η απόφαση 2008/941/ΕΚ πρέπει να τροποποιηθεί αναλόγως. (13) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας. Άρθρο 2 H γραμμή που αφορά το φωσφίδιο του ψευδαργύρου στο παράρτημα της απόφασης 2008/941/ΕΚ διαγράφεται. Άρθρο 3 Τα κράτη μέλη θεσπίζουν και δημοσιεύουν έως τις 31 Οκτωβρίου 2011 το αργότερο τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας. Εφαρμόζουν τις διατάξεις αυτές από την 1η Νοεμβρίου 2011. Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη. Άρθρο 4 1. Τα κράτη μέλη, σύμφωνα με την οδηγία 91/414/ΕΟΚ, τροποποιούν ή ανακαλούν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν φωσφίδιο του ψευδαργύρου ως δραστική ουσία έως την 1η Νοεμβρίου 2011. Έως την ημερομηνία αυτή εξακριβώνουν, ιδιαίτερα, ότι πληρούνται οι όροι του παραρτήματος Ι της εν λόγω οδηγίας σχετικά με το φωσφίδιο του ψευδαργύρου, με εξαίρεση αυτούς του μέρους Β της καταχώρισης που αφορά την εν λόγω δραστική ουσία, και ότι ο κάτοχος της έγκρισης διαθέτει ή έχει πρόσβαση σε φάκελο που πληροί τις απαιτήσεις που παραρτήματος ΙΙ της εν λόγω οδηγίας, σύμφωνα με τους όρους του άρθρου 13 της εν λόγω οδηγίας. 2. Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει φωσφίδιο του ψευδαργύρου, είτε ως μόνη δραστική ουσία είτε μαζί με άλλες δραστικές ουσίες που έχουν περιληφθεί στο σύνολό τους στο παράρτημα I της οδηγίας 91/414/ΕΟΚ έως τις 30 Απριλίου 2011 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με το φωσφίδιο του ψευδαργύρου. Με βάση την αξιολόγηση αυτή, διαπιστώνουν αν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ. Ύστερα από τον προσδιορισμό αυτό τα κράτη μέλη: α) σε περίπτωση που ένα προϊόν περιέχει φωσφίδιο του ψευδαργύρου ως τη μόνη δραστική ουσία, κατά περίπτωση, τροποποιούν ή ανακαλούν την έγκριση έως τις 30 Απριλίου 2015 το αργότερο· ή β) σε περίπτωση που ένα προϊόν περιέχει φωσφίδιο του ψευδαργύρου ως μία από πολλές δραστικές ουσίες, κατά περίπτωση, τροποποιούν ή ανακαλούν την έγκριση έως τις 30 Απριλίου 2015 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή οδηγίες με την/τις οποία/ες καταχωρίστηκε/αν η σχετική ουσία ή ουσίες στο παράρτημα Ι της οδηγίας 91/414/ΕΟΚ, εφόσον η τελευταία ημερομηνία είναι μεταγενέστερη. Άρθρο 5 Η παρούσα οδηγία αρχίζει να ισχύει την 1η Μαΐου 2011. Άρθρο 6 Η παρούσα οδηγία απευθύνεται στα κράτη μέλη. Βρυξέλλες, 2 Δεκεμβρίου 2010.

Χημική βιομηχανία

ΔΗΜΟΣΙΑ ΔΙΟΙΚΗΣΗ


ΑΠΌΦΑΣΗ ΤΟΥ ΣΥΜΒΟΥΛΊΟΥ της 2ας Δεκεμβρίου 2010 για την υπαγωγή της ουσίας 4-methylmethcathinone (μεφεδρόνη) σε μέτρα ελέγχου (2010/759/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την απόφαση 2005/387/ΔΕΥ του Συμβουλίου, της 10ης Μαΐου 2005, σχετικά με την ανταλλαγή πληροφοριών, την αξιολόγηση κινδύνου και τον έλεγχο νέων ψυχοτρόπων ουσιών (1), ιδίως δε το άρθρο 8 παράγραφος 3, Έχοντας υπόψη την πρωτοβουλία της Ευρωπαϊκής Επιτροπής, Εκτιμώντας τα ακόλουθα: (1) Δυνάμει του άρθρου 6 της απόφασης 2005/387/ΔΕΥ, η διευρυμένη επιστημονική επιτροπή του Ευρωπαϊκού Κέντρου Παρακολούθησης Ναρκωτικών και Τοξικομανίας που συνήλθε σε έκτακτη συνεδρίαση συνέταξε έκθεση αξιολόγησης των κινδύνων που συνδέονται με την ουσία 4-methylmethcathinone (μεφεδρόνη), η οποία εν συνεχεία περιήλθε στην Επιτροπή, στις 3 Αυγούστου 2010. (2) Η μεφεδρόνη είναι συνθετική καθινόνη, η οποία παράγεται και διανέμεται νομίμως κυρίως στην Ασία, ενώ η τελική συσκευασία της φαίνεται ότι πραγματοποιείται στην Ευρώπη. Η μεφεδρόνη πωλείται ως επί το πλείστον σε μορφή σκόνης αλλά και σε κάψουλες ή δισκία. Διατίθεται στο εμπόριο μέσω του διαδικτύου, στα νόμιμα καταστήματα ψυχοτρόπων ουσιών (head shops), και από πλανόδιους εμπόρους ναρκωτικών. Στο διαδίκτυο, η μεφεδρόνη διατίθεται στο εμπόριο ως «φυτικό λίπασμα», «άλας λουτρού» ή «χημική ουσία για επιστημονικές έρευνες» (research chemical). Είναι πολύ σπάνιο να διατεθεί στο εμπόριο ως νόμιμη ψυχοτρόπος ουσία (legal high) και δεν υπάρχει συνήθως καμία αναφορά ή συγκεκριμένη πληροφορία σχετικά με τις δυνητικές ψυχοτρόπους επιπτώσεις της. (3) Είναι πολύ δύσκολο να εκτιμηθούν οι συγκεκριμένες επιπτώσεις της μεφεδρόνης, επειδή χρησιμοποιείται κυρίως σε συνδυασμό με ουσίες όπως το οινόπνευμα και άλλα διεγερτικά. Η μεφεδρόνη θεωρείται ότι έχει σωματικά αποτελέσματα ανάλογα με εκείνα άλλων διεγερτικών ναρκωτικών, ιδίως του «ecstasy» (MDMA). Ωστόσο, λόγω της σχετικά μικρής διάρκεια δράσης της, που συνεπάγεται επανειλημμένη χορήγηση δόσης, εξομοιώνεται με την κοκαΐνη. Ορισμένα στοιχεία υποδηλώνουν ότι μπορεί να χρησιμοποιηθεί ως υποκατάστατο παράνομων διεγερτικών, να προκαλέσει ροπή κατάχρησης, καθώς και τάση προς εξάρτηση. Απαιτούνται περαιτέρω εμπεριστατωμένες μελέτες για να διερευνηθεί λεπτομερώς το δυναμικό εξάρτησης του ναρκωτικού αυτού. (4) Στην Ένωση έχουν αναφερθεί δύο θανατηφόρα περιστατικά, στα οποία η μεφεδρόνη φαίνεται ότι αποτελούσε τη μοναδική αιτία θανάτου. Επίσης, σε τουλάχιστον άλλα 37 θανατηφόρα περιστατικά, ανιχνεύθηκαν δείγματα μεφεδρόνης κατά τη νεκροψία. (5) Είκοσι δύο κράτη μέλη έχουν αναφέρει κατασχέσεις μεφεδρόνης σε σκόνη ή δισκία. Δεν υπάρχουν αρκετά στοιχεία που να υποδηλώνουν παρασκευή ή διανομή της μεφεδρόνης σε μεγάλη κλίμακα και συμμετοχή του οργανωμένου εγκλήματος. Ορισμένα στοιχεία υποδηλώνουν ότι, στις χώρες στις οποίες έχουν ληφθεί μέτρα ελέγχου, η μεφεδρόνη εξακολουθεί να είναι διαθέσιμη στην παράνομη αγορά. (6) Η μεφεδρόνη δεν έχει καμία αποδεδειγμένη ή αναγνωρισμένη ιατρική αξία ή χρήση στην Ένωση, ούτε υπάρχουν ενδείξεις σύμφωνα με τις οποίες μπορεί να χρησιμοποιηθεί για άλλους θεμιτούς σκοπούς. (7) Η μεφεδρόνη δεν είναι σήμερα υπό αξιολόγηση, ούτε έχει αξιολογηθεί από το σύστημα των Ηνωμένων Εθνών. Έντεκα κράτη μέλη ελέγχουν τη μεφεδρόνη στο πλαίσιο της νομοθεσίας για τον έλεγχο των ναρκωτικών σύμφωνα με τις υποχρεώσεις που υπέχουν δυνάμει της σύμβασης των Ηνωμένων Εθνών του 1971 περί ψυχοτρόπων ουσιών. Δύο κράτη μέλη εφαρμόζουν για τη μεφεδρόνη μέτρα ελέγχου στο πλαίσιο της νομοθεσίας τους περί φαρμάκων. (8) Η έκθεση αξιολόγησης κινδύνου παρουσιάζει περιορισμένα επιστημονικά στοιχεία και επισημαίνει ότι απαιτούνται περαιτέρω μελέτες σχετικά με τη συνολική επικινδυνότητα της μεφεδρόνης για την υγεία και την κοινωνία. Ωστόσο, λόγω των διεγερτικών ιδιοτήτων της, της ικανότητάς της να προκαλεί εξάρτηση στους χρήστες, του ελκυστικού της δυναμικού, του κινδύνου που ενέχει για την υγεία, της έλλειψης θεραπευτικών ιδιοτήτων και, επομένως, της ανάγκης λήψεως προληπτικών μέτρων, η μεφεδρόνη θα πρέπει να υπαχθεί σε μέτρα ελέγχου. (9) Δεδομένου ότι έντεκα κράτη μέλη έχουν ήδη υποβάλει σε έλεγχο τη μεφεδρόνη, η υπαγωγή της σε έλεγχο σε ολόκληρη την Ένωση μπορεί να επιτρέψει να αποτραπούν προβλήματα κατά τη διασυνοριακή επιβολή του νόμου και τη δικαστική συνεργασία, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Σύμφωνα με το εθνικό δίκαιό τους, τα κράτη μέλη λαμβάνουν τα απαιτούμενα μέτρα για την υπαγωγή της ουσίας 4-methylmethcathinone (μεφεδρόνη) σε μέτρα ελέγχου και ποινικές κυρώσεις, όπως προβλέπει η νομοθεσία τους σε συμμόρφωση προς τις υποχρεώσεις που υπέχουν δυνάμει της σύμβασης των Ηνωμένων Εθνών του 1971 για τις ψυχοτρόπους ουσίες. Άρθρο 2 Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Βρυξέλλες, 2 Δεκεμβρίου 2010.

Πολιτική για την υγεία


ΚΑΝΟΝΙΣΜΌΣ (ΕΕ) αριθ. 1116/2010 ΤΗΣ ΕΠΙΤΡΟΠΉΣ της 2ας Δεκεμβρίου 2010 σχετικά με τον καθορισμό των συντελεστών που εφαρμόζονται στα σιτηρά τα οποία εξάγονται με τη μορφή του Irish whiskey για την περίοδο 2010/2011 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1) Έχοντας υπόψη τον κανονισμό (ΕΚ) αριθ. 1670/2006 της Επιτροπής, της 10ης Νοεμβρίου 2006, περί λεπτομερών κανόνων εφαρμογής του κανονισμού (ΕΚ) αριθ. 1784/2003 του Συμβουλίου όσον αφορά τον καθορισμό και τη χορήγηση προσαρμοσμένων επιστροφών για τα σιτηρά που εξάγονται υπό μορφή οινοπνευματωδών ποτών (2), και ιδίως το άρθρο 5, Εκτιμώντας τα ακόλουθα: (1) Το άρθρο 4 παράγραφος 1 του κανονισμού (ΕΚ) αριθ. 1670/2006 προβλέπει ότι οι ποσότητες των σιτηρών για τις οποίες χορηγείται επιστροφή είναι οι ποσότητες των σιτηρών που τίθενται υπό έλεγχο και παραδίδονται για απόσταξη, στις οποίες εφαρμόζεται συντελεστής που καθορίζεται σε ετήσια βάση για κάθε ενδιαφερόμενο κράτος μέλος. Ο συντελεστής αυτός εκφράζει την υφιστάμενη σχέση, για τα εκάστοτε οινοπνευματώδη ποτά, μεταξύ των συνολικών εξαγόμενων ποσοτήτων και των συνολικών ποσοτήτων που διατίθενται στο εμπόριο βάσει της τάσης που διαπιστώνεται ως προς την εξέλιξη των εν λόγω ποσοτήτων στη διάρκεια των ετών, των οποίων ο αριθμός αντιστοιχεί στο μέσο χρονικό διάστημα παλαίωσης του εκάστοτε οινοπνευματώδους ποτού. (2) Με βάση τις πληροφορίες που διαβίβασε η Ιρλανδία για την περίοδο από την 1η Ιανουαρίου έως τις 31 Δεκεμβρίου 2009, η μέση περίοδος παλαίωσης κατά το 2009 ήταν πέντε έτη για το Irish whisky. (3) Πρέπει, συνεπώς, να καθοριστούν οι συντελεστές για την περίοδο από την 1η Οκτωβρίου 2010 έως τις 30 Σεπτεμβρίου 2011. (4) Το άρθρο 10 του πρωτοκόλλου 3 της συμφωνίας για τον Ευρωπαϊκό Οικονομικό Χώρο αποκλείει τη χορήγηση επιστροφών κατά την εξαγωγή προς το Λιχτενστάιν, την Ισλανδία και τη Νορβηγία. Επιπλέον, η Ένωση έχει συνάψει συμφωνίες με ορισμένες τρίτες χώρες που προβλέπουν την κατάργηση των επιστροφών κατά την εξαγωγή. Συνεπώς, κατ’ εφαρμογή του άρθρου 7 παράγραφος 2 του κανονισμού (ΕΚ) αριθ. 1670/2006, θα πρέπει να ληφθούν υπόψη τα ανωτέρω στον υπολογισμό των συντελεστών για την περίοδο 2010/2011. (5) Ο κανονισμός (ΕΕ) αριθ. 81/2010 της Επιτροπής, της 28ης Ιανουαρίου 2010, σχετικά με τον καθορισμό των συντελεστών που εφαρμόζονται στα σιτηρά τα οποία εξάγονται με τη μορφή του Irish whiskey για την περίοδο 2009/2010 (3) είναι άνευ αντικειμένου, δεδομένου ότι αφορά τους συντελεστές που ίσχυαν για την περίοδο 2009/2010. Για λόγους σαφήνειας και ασφάλειας δικαίου, θα πρέπει να καταργηθεί ο εν λόγω κανονισμός, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για την περίοδο από την 1η Οκτωβρίου 2010 έως τις 30 Σεπτεμβρίου 2011, οι συντελεστές που αναφέρονται στο άρθρο 4 του κανονισμού (ΕΚ) αριθ. 1670/2006 και εφαρμόζονται στα σιτηρά που χρησιμοποιούνται στην Ιρλανδία για την παρασκευή του Irish whisky καθορίζονται στο παράρτημα του παρόντος κανονισμού. Άρθρο 2 Ο κανονισμός (ΕΕ) αριθ. 81/2010 καταργείται. Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Οκτωβρίου 2010 έως τις 30 Σεπτεμβρίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Δεκεμβρίου 2010.


ΚΑΝΟΝΙΣΜΌΣ (ΕΕ) αριθ. 1115/2010 ΤΗΣ ΕΠΙΤΡΟΠΉΣ της 1ης Δεκεμβρίου 2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει oτις 2 Δεκεμβρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 1 Δεκεμβρίου 2010.

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΑΠΌΦΑΣΗ ΤΗΣ ΕΠΙΤΡΟΠΉΣ της 1ης Δεκεμβρίου 2010 για τη χορήγηση, το 2011, ενωσιακής χρηματοδοτικής συνεισφοράς σε ορισμένα κοινοτικά εργαστήρια αναφοράς στον τομέα του ελέγχου των τροφίμων και των ζωοτροφών [κοινοποιηθείσα υπό τον αριθμό Ε(2010) 8350] (Τα κείμενα στην αγγλική, γαλλική, γερμανική, δανική, ισπανική, ιταλική, ολλανδική και σουηδική γλώσσα είναι τα μόνα αυθεντικά) (2010/736/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 32 παράγραφος 7, Εκτιμώντας τα ακόλουθα: (1) Τα εργαστήρια αναφοράς της Ευρωπαϊκής Ένωσης στον τομέα του ελέγχου των τροφίμων και των ζωοτροφών μπορούν να λαμβάνουν ενωσιακή χρηματοδοτική συνεισφορά σύμφωνα με το άρθρο 31 της απόφασης 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (2). (2) Σύμφωνα με τον κανονισμό (ΕΚ) αριθ. 1754/2006 της Επιτροπής, της 28ης Νοεμβρίου 2006, για τους τρόπους χορήγησης της κοινοτικής χρηματοδοτικής ενίσχυσης στα κοινοτικά εργαστήρια αναφοράς για τις ζωοτροφές, τα τρόφιμα και τον τομέα της υγείας των ζώων (3), η χρηματοδοτική ενίσχυση από την Ένωση χορηγείται με την προϋπόθεση ότι τα εγκεκριμένα προγράμματα εργασίας εφαρμόζονται αποτελεσματικά και ότι οι δικαιούχοι παρέχουν όλες τις αναγκαίες πληροφορίες εντός ορισμένων προθεσμιών. (3) Σύμφωνα με το άρθρο 2 του κανονισμού (ΕΚ) αριθ. 1754/2006, οι σχέσεις μεταξύ της Επιτροπής και των εργαστηρίων αναφοράς της Ευρωπαϊκής Ένωσης διέπονται από σύμβαση εταιρικής σχέσης, η οποία συνοδεύεται από πολυετές πρόγραμμα εργασίας. (4) Η Επιτροπή αξιολόγησε τα προγράμματα εργασίας και τα αντίστοιχα προσχέδια προϋπολογισμού που υποβλήθηκαν από τα εργαστήρια αναφοράς της Ευρωπαϊκής Ένωσης για το έτος 2011. (5) Ως εκ τούτου, θα πρέπει να χορηγηθεί χρηματοδοτική συνδρομή στα ορισθέντα εργαστήρια αναφοράς της Ευρωπαϊκής Ένωσης προκειμένου να συγχρηματοδοτηθούν οι δραστηριότητές τους για την άσκηση των λειτουργιών και των καθηκόντων που προβλέπονται στον κανονισμό (ΕΚ) αριθ. 882/2004. Η ενωσιακή χρηματοδοτική συνδρομή θα πρέπει να ανέλθει στο 100 % των επιλέξιμων δαπανών, όπως προβλέπεται στον κανονισμό (ΕΚ) αριθ. 1754/2006. (6) Στον κανονισμό (ΕΚ) αριθ. 1754/2006 καθορίζονται κανόνες επιλεξιμότητας για τα τεχνικά εργαστήρια που διοργανώνονται από τα εργαστήρια αναφοράς της Ευρωπαϊκής Ένωσης. Επίσης, η χρηματοδοτική συνδρομή περιορίζεται στον ανώτατο αριθμό των 32 συμμετεχόντων ανά τεχνικό εργαστήριο. Παρεκκλίσεις από το όριο αυτό θα πρέπει να επιτρέπονται, σύμφωνα με το άρθρο 13 παράγραφος 3 του κανονισμού (ΕΚ) αριθ. 1754/2006, για ορισμένα εργαστήρια αναφοράς της Ευρωπαϊκής Ένωσης που χρειάζονται υποστήριξη για την παρακολούθηση των τεχνικών εργαστηρίων τους από περισσότερους από 32 συμμετέχοντες, ώστε τα τεχνικά εργαστήρια να αποφέρουν το καλύτερο δυνατό αποτέλεσμα. Παρεκκλίσεις μπορούν να χορηγηθούν όταν ένα εργαστήριο αναφοράς της Ευρωπαϊκής Ένωσης αναλαμβάνει την πρωτοβουλία και την ευθύνη της διοργάνωσης τεχνικού εργαστηρίου με κάποιο άλλο εργαστήριο αναφοράς της Ευρωπαϊκής Ένωσης. (7) Δυνάμει του άρθρου 3 παράγραφος 2 στοιχείο α) του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 2005, περί χρηματοδοτήσεως της κοινής γεωργικής πολιτικής (4), τα προγράμματα για την εκρίζωση και τον έλεγχο ζωικών ασθενειών (κτηνιατρικά μέτρα) χρηματοδοτούνται από το τμήμα Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ). Επιπλέον, το άρθρο 13 δεύτερο εδάφιο του εν λόγω κανονισμού προβλέπει ότι, σε εξαιρετικές και δεόντως αιτιολογημένες περιπτώσεις, για τα μέτρα και τα προγράμματα που καλύπτει η απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (5), οι δαπάνες που συνδέονται με τα διοικητικά έξοδα και τα έξοδα προσωπικού των κρατών μελών και των δικαιούχων της συνδρομής του ΕΓΤΕ αναλαμβάνονται από το ΕΓΤΕ. Για σκοπούς δημοσιονομικού ελέγχου, εφαρμόζονται τα άρθρα 9, 36 και 37 του κανονισμού (ΕΚ) αριθ. 1290/2005. (8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Η Ευρωπαϊκή Ένωση χορηγεί χρηματοδοτική ενίσχυση στο Laboratoire d’Etudes et de Recherches sur la Qualité des Aliments et sur les Procédés Agro-alimentaires (LERQAP), της Agence nationale de sécurité sanitaire de l’alimentation, de l’environnement et du travail (ANSES, ex-AFSSA), Maisons-Alfort, Γαλλία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, με σκοπό τη διεξαγωγή αναλύσεων και δοκιμών του γάλακτος και των γαλακτοκομικών προϊόντων. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική ενίσχυση δεν υπερβαίνει το ποσό των 355 820 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική ενίσχυση στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω ενίσχυση δεν υπερβαίνει το ποσό των 23 000 EUR. Άρθρο 2 1. Η Ευρωπαϊκή Ένωση χορηγεί χρηματοδοτική ενίσχυση στο Rijksinstituut voor Volksgezondheid en Milieu (RIVM), Bilthoven, Κάτω Χώρες, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, με σκοπό τη διεξαγωγή αναλύσεων και δοκιμών για ζωονόσους (σαλμονέλα). Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική ενίσχυση δεν υπερβαίνει το ποσό των 373 450 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική ενίσχυση στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω ενίσχυση δεν υπερβαίνει το ποσό των 30 300 EUR. Άρθρο 3 1. Η Ευρωπαϊκή Ένωση χορηγεί χρηματοδοτική ενίσχυση στο Laboratorio de Biotoxinas Marinas, Agencia Española de Seguridad Alimentaria (Ministerio de Sanidad y Consumo), Vigo, Ισπανία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, με σκοπό την παρακολούθηση των θαλάσσιων βιοτοξινών. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική ενίσχυση δεν υπερβαίνει το ποσό των 283 302 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική ενίσχυση στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω ενίσχυση δεν υπερβαίνει το ποσό των 44 500 EUR. Άρθρο 4 1. Η Ευρωπαϊκή Ένωση χορηγεί χρηματοδοτική ενίσχυση στο Centre for Environment, Fisheries and Aquaculture Science, Weymouth, Ηνωμένο Βασίλειο, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, με σκοπό την παρακολούθηση της ιογενούς και βακτηριολογικής μόλυνσης των δίθυρων μαλακίων. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική ενίσχυση δεν υπερβαίνει το ποσό των 289 832 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική ενίσχυση στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω ενίσχυση δεν υπερβαίνει το ποσό των 46 800 EUR. Άρθρο 5 1. Η Ευρωπαϊκή Ένωση χορηγεί χρηματοδοτική συνεισφορά στο Laboratoire d’études et de recherches sur la qualité des aliments et sur les procédés agroalimentaires (LERQAP), της Agence nationale de sécurité sanitaire, de l’alimentation, de l’environnement et du travail (ANSES, ex-AFSSA), Maisons-Alfort, Γαλλία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, για τη διεξαγωγή αναλύσεων και δοκιμών για Listeria monocytogenes. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική συνεισφορά δεν υπερβαίνει το ποσό των 426 065 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική συνεισφορά στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω συνεισφορά δεν υπερβαίνει το ποσό των 23 000 EUR. Άρθρο 6 1. Η Ευρωπαϊκή Ένωση χορηγεί χρηματοδοτική ενίσχυση στο Laboratoire d’Etudes et de Recherches sur la Qualité des Aliments et sur les Procédés Agro-alimentaires (LERQAP), της Agence nationale de sécurité sanitaire, de l’alimentation, de l’environnement et du travail (ANSES, ex-AFSSA), Maisons-Alfort, Γαλλία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, για τη διεξαγωγή αναλύσεων και δοκιμών για σταφυλόκοκκους ανθεκτικούς στην πηκτάση, συμπεριλαμβανομένου του Staphylococcus aureus. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική συνεισφορά δεν υπερβαίνει το ποσό των 361 615 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική συνδρομή στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω συνεισφορά δεν υπερβαίνει το ποσό των 23 000 EUR. Άρθρο 7 1. Η Ευρωπαϊκή Ένωση χορηγεί χρηματοδοτική συνεισφορά στο Istituto Superiore di Sanità (ISS), Ρώμη, Ιταλία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, με σκοπό τη διεξαγωγή αναλύσεων και δοκιμών για Escherichia coli, συμπεριλαμβανομένου του βεροτοξινογόνου E. Coli (VTEC). Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική συνεισφορά δεν υπερβαίνει το ποσό των 269 296 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική συνδρομή στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω συνεισφορά δεν υπερβαίνει το ποσό των 22 000 EUR. Άρθρο 8 1. Η Ευρωπαϊκή Ένωση χορηγεί χρηματοδοτική συνεισφορά στο Statens Veterinärmedicinska Anstalt (SVA), Ουψάλα, Σουηδία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, με σκοπό την παρακολούθηση του καμπυλοβακτηρίου. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική συνεισφορά δεν υπερβαίνει το ποσό των 305 386 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική συνδρομή στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω συνεισφορά δεν υπερβαίνει το ποσό των 30 000 EUR. Άρθρο 9 1. Η Ευρωπαϊκή Ένωση χορηγεί χρηματοδοτική συνεισφορά στο Istituto Superiore di Sanità (ISS), Ρώμη, Ιταλία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, με σκοπό τη διεξαγωγή αναλύσεων και δοκιμών για παράσιτα (ειδικότερα για Trichinella, εχινόκοκκο και Anisakis). Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική συνεισφορά δεν υπερβαίνει το ποσό των 325 010 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική συνδρομή στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω συνεισφορά δεν υπερβαίνει το ποσό των 30 000 EUR. Άρθρο 10 1. Η Ευρωπαϊκή Ένωση χορηγεί χρηματοδοτική συνεισφορά στο Fødevareinstituttet, Danmarks Tekniske Universitet (DTU), Κοπεγχάγη, Δανία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, με σκοπό την παρακολούθηση της μικροβιακής αντοχής. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική συνεισφορά δεν υπερβαίνει το ποσό των 387 534 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική συνδρομή στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω συνεισφορά δεν υπερβαίνει το ποσό των 67 000 EUR. Άρθρο 11 1. Η Ευρωπαϊκή Ένωση χορηγεί χρηματοδοτική συνεισφορά στο Veterinary Laboratories Agency, Addlestone, Ηνωμένο Βασίλειο, για την άσκηση των λειτουργιών και των καθηκόντων που προβλέπονται στο παράρτημα X κεφάλαιο B του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου (6) , συγκεκριμένα για την παρακολούθηση των μεταδοτικών σπογγωδών εγκεφαλοπαθειών. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική συνεισφορά δεν υπερβαίνει το ποσό των 737 901 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική συνδρομή στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω συνεισφορά δεν υπερβαίνει το ποσό των 70 200 EUR. 3. Κατά παρέκκλιση από το άρθρο 13 παράγραφος 1 του κανονισμού (ΕΚ) αριθ. 1754/2006, το εργαστήριο που αναφέρεται στην παράγραφο 1 δικαιούται να ζητήσει χρηματοδοτική συνεισφορά για την παρακολούθηση ενός από τα τεχνικά εργαστήριά του που αναφέρονται στην παράγραφο 2 του παρόντος άρθρου από 50 άτομα κατ’ ανώτατο όριο. Άρθρο 12 1. Η Ευρωπαϊκή Ένωση χορηγεί χρηματοδοτική συνεισφορά στο Centre Wallon de Recherches agronomiques (CRA-W), Gembloux, Βέλγιο, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, με σκοπό τη διεξαγωγή αναλύσεων και δοκιμών για ζωικές πρωτεΐνες στις ζωοτροφές. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική συνεισφορά δεν υπερβαίνει το ποσό των 581 716 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική συνδρομή στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω συνεισφορά δεν υπερβαίνει το ποσό των 30 000 EUR. Άρθρο 13 1. Η Ευρωπαϊκή Ένωση χορηγεί χρηματοδοτική ενίσχυση στο Rijksinstituut voor Volksgezondheid en Milieu (RIVM), Bilthoven, Κάτω Χώρες, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, σε σχέση με τα υπολείμματα ορισμένων ουσιών που αναφέρονται στο παράρτημα I της οδηγίας 96/23/ΕΚ του Συμβουλίου (7) και στα οποία αναφέρεται το παράρτημα VII τμήμα I σημείο 12 στοιχείο α) του κανονισμού (ΕΚ) αριθ. 882/2004. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική ενίσχυση δεν υπερβαίνει το ποσό των 464 000 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική ενίσχυση στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω ενίσχυση δεν υπερβαίνει το ποσό των 25 000 EUR. Άρθρο 14 1. Η Ευρωπαϊκή Ένωση χορηγεί χρηματοδοτική ενίσχυση στο Laboratoire d’études et de recherches sur les médicaments vétérinaires et les désinfectants της Agence nationale de sécurité sanitaire de l’alimentation, de l’environnement et du travail (ANSES, ex-AFSSA), Fougères, Γαλλία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, σε σχέση με τα υπολείμματα ορισμένων ουσιών που αναφέρονται στο παράρτημα I της οδηγίας 96/23/ΕΚ και στα οποία αναφέρεται το παράρτημα VII τμήμα I σημείο 12 στοιχείο α) του κανονισμού (ΕΚ) αριθ. 882/2004. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική ενίσχυση δεν υπερβαίνει το ποσό των 464 000 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική ενίσχυση στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω ενίσχυση δεν υπερβαίνει το ποσό των 25 000 EUR. Άρθρο 15 1. Η Ευρωπαϊκή Ένωση χορηγεί χρηματοδοτική ενίσχυση στο Bundesamt für Verbraucherschutz und Lebensmittelsicherheit (BVL), Βερολίνο, Γερμανία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, σε σχέση με τα υπολείμματα ορισμένων ουσιών που αναφέρονται στο παράρτημα I της οδηγίας 96/23/ΕΚ και στα οποία αναφέρεται το παράρτημα VII τμήμα I σημείο 12 στοιχείο α) του κανονισμού (ΕΚ) αριθ. 882/2004. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική ενίσχυση δεν υπερβαίνει το ποσό των 464 000 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική ενίσχυση στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω ενίσχυση δεν υπερβαίνει το ποσό των 25 000 EUR. Άρθρο 16 1. Η Ευρωπαϊκή Ένωση χορηγεί χρηματοδοτική ενίσχυση στο Istituto Superiore di Sanità, Ρώμη, Ιταλία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, σε σχέση με τα υπολείμματα ορισμένων ουσιών που αναφέρονται στο παράρτημα I της οδηγίας 96/23/ΕΚ και στα οποία αναφέρεται το παράρτημα VII τμήμα I σημείο 12 στοιχείο α) του κανονισμού (ΕΚ) αριθ. 882/2004. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική ενίσχυση δεν υπερβαίνει το ποσό των 283 000 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική ενίσχυση στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω ενίσχυση δεν υπερβαίνει το ποσό των 25 000 EUR. Άρθρο 17 1. Η Ευρωπαϊκή Ένωση χορηγεί χρηματοδοτική συνεισφορά στο Chemisches und Veterinäruntersuchungsamt (CVUA) Freiburg, Γερμανία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, με σκοπό τη διεξαγωγή αναλύσεων και δοκιμών για υπολείμματα φυτοφαρμάκων σε τρόφιμα ζωικής προέλευσης και προϊόντα με υψηλή περιεκτικότητα σε λίπος. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική συνεισφορά δεν υπερβαίνει το ποσό των 198 900 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική ενίσχυση στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω ενίσχυση δεν υπερβαίνει το ποσό των 110 000 EUR. 3. Κατά παρέκκλιση από το άρθρο 13 παράγραφος 1 του κανονισμού (ΕΚ) αριθ. 1754/2006, το εργαστήριο που αναφέρεται στην παράγραφο 1 δικαιούται να ζητήσει χρηματοδοτική συνδρομή για την παρακολούθηση ενός από τα τεχνικά εργαστήριά του που αναφέρονται στην παράγραφο 2 του παρόντος άρθρου από 110 άτομα κατ’ ανώτατο όριο. Άρθρο 18 Η Ευρωπαϊκή Ένωση χορηγεί χρηματοδοτική συνεισφορά στο Fødevareinstituttet, Danmarks Tekniske Universitet (DTU), Κοπεγχάγη, Δανία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, με σκοπό τη διεξαγωγή αναλύσεων και δοκιμών για υπολείμματα φυτοφαρμάκων σε δημητριακά και ζωοτροφές. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική συνεισφορά δεν υπερβαίνει το ποσό των 198 900 EUR. Άρθρο 19 1. Η Ευρωπαϊκή Ένωση χορηγεί χρηματοδοτική συνεισφορά στο εργαστήριο Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Ισπανία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, με σκοπό τη διεξαγωγή αναλύσεων και δοκιμών για υπολείμματα φυτοφαρμάκων σε φρούτα και λαχανικά, συμπεριλαμβανομένων των προϊόντων με υψηλή περιεκτικότητα σε νερό και υψηλή περιεκτικότητα σε οξέα. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική συνεισφορά δεν υπερβαίνει το ποσό των 447 000 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική συνδρομή στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω συνεισφορά δεν υπερβαίνει το ποσό των 10 000 EUR. Άρθρο 20 Η Ευρωπαϊκή Ένωση χορηγεί χρηματοδοτική συνεισφορά στο Chemisches und Veterinäruntersuchungsamt (CVUA) Στουτγάρδη, Γερμανία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, με σκοπό τη διεξαγωγή αναλύσεων και δοκιμών για υπολείμματα φυτοφαρμάκων με μεθόδους ενιαίου υπολείμματος. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική συνεισφορά δεν υπερβαίνει το ποσό των 365 000 EUR. Άρθρο 21 1. Η Ευρωπαϊκή Ένωση χορηγεί χρηματοδοτική συνεισφορά στο Chemisches und Veterinäruntersuchungsamt (CVUA) Freiburg, Γερμανία, για την άσκηση των λειτουργιών και των καθηκόντων που προβλέπονται στο άρθρο 32 του κανονισμού (ΕΚ) αριθ. 882/2004, με σκοπό τη διεξαγωγή αναλύσεων και δοκιμών για διοξίνες και πολυχλωριωμένα διφαινύλια στις ζωοτροφές και στα τρόφιμα. Για την περίοδο από την 1η Ιανουαρίου 2011 έως την 31η Δεκεμβρίου 2011, η εν λόγω χρηματοδοτική συνεισφορά δεν υπερβαίνει το ποσό των 470 000 EUR. 2. Εκτός από το ανώτατο ποσό που προβλέπεται στην παράγραφο 1, η Ένωση χορηγεί χρηματοδοτική συνδρομή στο εργαστήριο που αναφέρεται στην παράγραφο 1 για τη διοργάνωση τεχνικών εργαστηρίων. Η εν λόγω συνεισφορά δεν υπερβαίνει το ποσό των 55 000 EUR. Άρθρο 22 Η ενωσιακή χρηματοδοτική συνεισφορά που αναφέρεται στα άρθρα 1 έως 21 ανέρχεται στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006. Άρθρο 23 Η παρούσα απόφαση απευθύνεται στα ακόλουθα εργαστήρια: - Για το γάλα και τα γαλακτοκομικά προϊόντα: Laboratoire d’Etudes et de Recherches sur la Qualité des Aliments et sur les Procédés Agro-alimentaires (LERQAP), της Agence nationale de sécurité sanitaire de l’alimentation, de l’environnement et du travail (ANSES), 23 avenue du Général de Gaulle, 94700 Maisons-Alfort, Γαλλία. - Για τις αναλύσεις και δοκιμές για ζωονόσους (σαλμονέλα): Rijksinstituut voor Volksgezondheid en Milieu (RIVM), Postbus 1, Anthony van Leeuwenhoeklaan 9, 3720 BA Bilthoven, Κάτω Χώρες. - Για την παρακολούθηση των θαλάσσιων βιοτοξινών: Laboratorio de Biotoxinas Marinas, Agencia Española de Seguridad Alimentaria y Nutrición (Ministerio de Sanidad y Política Social), Estación Maritima, s/n, 36200 Vigo, Ισπανία. - Για την παρακολούθηση της ιογενούς και βακτηριολογικής μόλυνσης των δίθυρων μαλακίων: Laboratory of the Centre for Environment, Fisheries and Aquaculture Science, (CEFAS), Weymouth laboratory, Barrack Road, The Nothe, Weymouth, Dorset, DT4 8UB, Ηνωμένο Βασίλειο. - Για την Listeria monocytogenes: Laboratoire d’Etudes et de Recherches sur la Qualité des Aliments et sur les Procédés Agro-alimentaires (LERQAP), της Agence nationale de sécurité sanitaire de l’alimentation, de l’environnement et du travail (ANSES), 23 avenue du Général de Gaulle, 94700 Maisons-Alfort, Γαλλία. - Για τους ανθεκτικούς στην πηκτάση σταφυλόκοκκους, συμπεριλαμβανομένου του Staphylococcus aureus: Laboratoire d’Etudes et de Recherches sur la Qualité des Aliments et sur les Procédés Agro-alimentaires (LERQAP), της Agence nationale de sécurité sanitaire de l’alimentation, de l’environnement et du travail (ANSES), 23 avenue du Général de Gaulle, 94700 Maisons-Alfort, Γαλλία. - Για την Escherichia coli, συμπεριλαμβανομένου του βεροτοξινογόνου E. Coli (VTEC): Istituto Superiore di Sanità (ISS), Viale Regina Elena 299, 00161 Ρώμη, Ιταλία. - Για το καμπυλοβακτήριο: Statens Veterinärmedicinska Anstalt (SVA), Ulls väg 2 B, 751 89 Ουψάλα, Σουηδία. - Για τα παράσιτα (ειδικότερα τα παράσιτα Trichinella, εχινόκοκκο και Anisakis): Istituto Superiore di Sanità (ISS), Viale Regina Elena 299, 00161 Ρώμη, Ιταλία. - Για τη μικροβιακή αντοχή: Fødevareinstituttet, Danmarks Tekniske Universitet (DTU), Bülowsvej 27, 1790 Κοπεγχάγη V, Δανία. - Για τις μεταδοτικές σπογγώδεις εγκεφαλοπάθειες (ΜΣΕ): Veterinary Laboratories Agency, Woodham Lane, New Haw, Addlestone, Surrey KT15 3NB, Ηνωμένο Βασίλειο· κ. Marion Simmons, τηλ. 004401932357564. - Για τις ζωικές πρωτεΐνες στις ζωοτροφές: Centre Wallon de Recherches agronomiques (CRA-W), Chaussée de Namur 24, 5030 Gembloux, Βέλγιο. - Για τα υπολείμματα: Rijksinstituut voor Volksgezondheid en Milieu (RIVM), Postbus 1, Anthony van Leeuwenhoeklaan 9, 3720 BA Bilthoven, Κάτω Χώρες. - Για τα υπολείμματα: Laboratoire d’études et de recherches sur les médicaments vétérinaires et les désinfectants de L’Agence nationale de sécurité sanitaire de l’alimentation, de l’environnement et du travail (ANSES), Site de Fougères, BP 90203, 35302 Fougères, Γαλλία. - Για τα υπολείμματα: Bundesamt für Verbraucherschutz und Lebensmittelsicherheit, Postfach 100214, Mauerstrasse 39-42, 10562 Βερολίνο, Γερμανία. - Για τα υπολείμματα: Istituto Superiore di Sanità (ISS), Viale Regina Elena 299, 00161 Ρώμη, Ιταλία. - Για τη διεξαγωγή αναλύσεων και δοκιμών για υπολείμματα φυτοφαρμάκων σε τρόφιμα ζωικής προέλευσης: Chemisches und Veterinäruntersuchungsamt (CVUA), Postfach 100462, Bissierstrasse 5, 79114 Freiburg, Γερμανία. - Για τη διεξαγωγή αναλύσεων και δοκιμών για υπολείμματα φυτοφαρμάκων σε δημητριακά: Fødevareinstituttet, Danmarks Tekniske Universitet (DTU), Department of Food Chemistry, Moerkhoej Bygade 19, 2860 Soeborg, Δανία. - Για τη διεξαγωγή αναλύσεων και δοκιμών για υπολείμματα φυτοφαρμάκων σε φρούτα και λαχανικά: Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Ctra. Sacramento s/n, La Canada de San Urbano, 04120 Almeria, Ισπανία. - Για τη διεξαγωγή αναλύσεων και δοκιμών για υπολείμματα φυτοφαρμάκων με μεθόδους ενιαίου υπολείμματος: Chemisches und Veterinäruntersuchungsamt (CVUA), Postfach 1206, Schaflandstrasse 3/2, 70736 Stuttgart, Γερμανία. - Για τη διεξαγωγή αναλύσεων και δοκιμών για διοξίνες και πολυχλωριωμένα διφαινύλια στα τρόφιμα και στις ζωοτροφές: Chemisches und Veterinäruntersuchungsamt (CVUA), Postfach 100462, Bissierstrasse 5, 79114 Freiburg, Γερμανία. Βρυξέλλες, 1 Δεκεμβρίου 2010.

ΑΓΟΡΑΝΟΜΙΚΗ ΝΟΜΟΘΕΣΙΑ


ΑΠΌΦΑΣΗ αριθ. 1/2010 ΤΗΣ ΜΕΙΚΤΉΣ ΚΤΗΝΙΑΤΡΙΚΉΣ ΕΠΙΤΡΟΠΉΣ ΠΟΥ ΘΕΣΠΊΣΘΗΚΕ ΜΕ ΤΗ ΣΥΜΦΩΝΊΑ ΜΕΤΑΞΫ ΤΗΣ ΕΥΡΩΠΑΪΚΉΣ ΚΟΙΝΌΤΗΤΑΣ ΚΑΙ ΤΗΣ ΕΛΒΕΤΙΚΗΣ ΣΥΝΟΜΟΣΠΟΝΔΊΑΣ ΣΧΕΤΙΚΆ ΜΕ ΤΙΣ ΣΥΝΑΛΛΑΓΈΣ ΓΕΩΡΓΙΚΏΝ ΠΡΟΪΌΝΤΩΝ της 1ης Δεκεμβρίου 2010 σχετικά με την τροποποίηση των προσαρτημάτων 1, 2, 5, 6, 10 και 11 του παραρτήματος 11 της συμφωνίας (2010/797/ΕΕ) Η ΜΕΙΚΤΗ ΚΤΗΝΙΑΤΡΙΚΗ ΕΠΙΤΡΟΠΗ, Έχοντας υπόψη τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (εφεξής «γεωργική συμφωνία»), και ιδίως το άρθρο 19 παράγραφος 3 του παραρτήματος 11, Εκτιμώντας τα ακόλουθα: (1) Η γεωργική συμφωνία άρχισε να ισχύει την 1η Ιουνίου 2002. (2) Το άρθρο 19 παράγραφος 1 του παραρτήματος 11 της γεωργικής συμφωνίας θεσπίζει μεικτή κτηνιατρική επιτροπή αρμόδια να εξετάζει κάθε ζήτημα σχετικό με το εν λόγω παράρτημα και την εφαρμογή του και να ασκεί τα προβλεπόμενα από αυτό καθήκοντα. Η παράγραφος 3 του άρθρου 19 του παραρτήματος 11 εξουσιοδοτεί τη μεικτή κτηνιατρική επιτροπή να τροποποιεί τα προσαρτήματα του παραρτήματος 11, με σκοπό ιδίως την αναπροσαρμογή και την επικαιροποίησή τους. (3) Τα προσαρτήματα του παραρτήματος 11 της γεωργικής συμφωνίας τροποποιήθηκαν για πρώτη φορά με την απόφαση αριθ. 2/2003 της μεικτής κτηνιατρικής επιτροπής που συστάθηκε με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας, της 25ης Νοεμβρίου 2003, σχετικά με την τροποποίηση των προσαρτημάτων 1, 2, 3, 4, 5, 6 και 11 του παραρτήματος 11 της συμφωνίας (1). (4) Τα προσαρτήματα του παραρτήματος 11 της γεωργικής συμφωνίας τροποποιήθηκαν τελευταία με την απόφαση αριθ. 1/2008 της μεικτής κτηνιατρικής επιτροπής που συστάθηκε με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας, σχετικά με τις συναλλαγές γεωργικών προϊόντων, της 23ης Δεκεμβρίου 2008, όσον αφορά την τροποποίηση των προσαρτημάτων 2, 3, 4, 5, 6 και 10 του παραρτήματος 11 της συμφωνίας (2). (5) Η Ελβετική Συνομοσπονδία ζήτησε την παράταση της απαλλαγής που είχε χορηγηθεί προηγουμένως όσον αφορά την εξέταση για την ανίχνευση Trichinella στα σφάγια και κρέατα οικόσιτων χοιροειδών που προορίζονται για πάχυνση και για σφαγή σε σφαγεία μικρής παραγωγικής ικανότητας. Έχοντας υπόψη ότι τα εν λόγω σφάγια και κρέατα οικόσιτων χοιροειδών, καθώς και τα παρασκευάσματα κρέατος, τα προϊόντα με βάση το κρέας και τα μεταποιημένα προϊόντα με βάση το κρέας που προέρχονται από αυτά, δεν μπορούν να αποτελούν αντικείμενο συναλλαγών με τα κράτη μέλη της Ευρωπαϊκής Ένωσης, σύμφωνα με τις διατάξεις του άρθρου 9 α) του ελβετικού διατάγματος του Ομοσπονδιακού Υπουργείου Εσωτερικών για τα τρόφιμα ζωικής προέλευσης (RS 817.022.108), το αίτημα αυτό μπορεί να ικανοποιηθεί. Η εν λόγω παρέκκλιση θα πρέπει συνεπώς να ισχύσει έως τις 31 Δεκεμβρίου 2014. (6) Μετά την τελευταία τροποποίηση των προσαρτημάτων του παραρτήματος 11 της γεωργικής συμφωνίας, οι νομοθετικές διατάξεις των προσαρτημάτων 1, 2, 5, 6 και 10 του παραρτήματος 11 της γεωργικής συμφωνίας τροποποιήθηκαν. Οι συναρμόδιες υπηρεσίες που προβλέπονται στο προαναφερθέν προσάρτημα 11 του παραρτήματος 11 θα πρέπει να επικαιροποιηθούν. (7) Συνεπώς, θα πρέπει να τροποποιηθεί ανάλογα το κείμενο των προσαρτημάτων 1, 2, 5, 6, 10 και 11 του παραρτήματος 11 της γεωργικής συμφωνίας, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα προσαρτήματα 1, 2, 5, 6, 10 και 11 του παραρτήματος 11 της γεωργικής συμφωνίας τροποποιούνται σύμφωνα με τα παραρτήματα I έως VI της παρούσας απόφασης. Άρθρο 2 Η παρούσα απόφαση εκδίδεται σε δύο αντίτυπα και υπογράφεται από τους συμπροέδρους ή τα πρόσωπα που είναι εξουσιοδοτημένα να ενεργούν εξ ονόματος των συμβαλλόμενων μερών. Άρθρο 3 Η απόφαση θα τεθεί σε εφαρμογή την ημερομηνία κατά την οποία θα έχει υπογραφεί από αμφότερα τα συμβαλλόμενα μέρη. Άρθρο 4 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βέρνη, 1 Δεκεμβρίου 2010.

Πολιτική για την υγεία


ΚΑΝΟΝΙΣΜΌΣ (ΕΕ) αριθ. 1113/2010 ΤΗΣ ΕΠΙΤΡΟΠΉΣ της 1ης Δεκεμβρίου 2010 σχετικά με τον καθορισμό των συντελεστών που εφαρμόζονται στα σιτηρά τα οποία εξάγονται με τη μορφή του Scotch whisky για την περίοδο 2010/2011 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), Έχοντας υπόψη τον κανονισμό (ΕΚ) αριθ. 1670/2006 της Επιτροπής, της 10ης Νοεμβρίου 2006, περί λεπτομερών κανόνων εφαρμογής του κανονισμού (ΕΚ) αριθ. 1784/2003 του Συμβουλίου όσον αφορά τον καθορισμό και τη χορήγηση προσαρμοσμένων επιστροφών για τα σιτηρά που εξάγονται υπό μορφή οινοπνευματωδών ποτών (2), και ιδίως το άρθρο 5, Εκτιμώντας τα ακόλουθα: (1) Το άρθρο 4 παράγραφος 1 του κανονισμού (ΕΚ) αριθ. 1670/2006 προβλέπει ότι οι ποσότητες των σιτηρών για τις οποίες χορηγείται επιστροφή είναι οι ποσότητες των σιτηρών που τίθενται υπό έλεγχο και παραδίδονται για απόσταξη, στις οποίες εφαρμόζεται συντελεστής που καθορίζεται σε ετήσια βάση για κάθε ενδιαφερόμενο κράτος μέλος. Ο συντελεστής αυτός εκφράζει την υφιστάμενη σχέση, για τα εκάστοτε οινοπνευματώδη ποτά, μεταξύ των συνολικών εξαγόμενων ποσοτήτων και των συνολικών ποσοτήτων που διατίθενται στο εμπόριο βάσει της τάσης που διαπιστώνεται ως προς την εξέλιξη των εν λόγω ποσοτήτων στη διάρκεια των ετών, των οποίων ο αριθμός αντιστοιχεί στο μέσο χρονικό διάστημα παλαίωσης του εκάστοτε οινοπνευματώδους ποτού. (2) Με βάση τις πληροφορίες που διαβίβασε το Ηνωμένο Βασίλειο για την περίοδο από 1ης Ιανουαρίου έως 31 Δεκεμβρίου 2009, η μέση περίοδος παλαίωσης κατά το 2009 ήταν πέντε έτη για το Scotch whisky. (3) Πρέπει, συνεπώς, να καθοριστούν οι συντελεστές για την περίοδο από 1ης Οκτωβρίου 2010 έως 30 Σεπτεμβρίου 2011. (4) Το άρθρο 10 του πρωτοκόλλου 3 της συμφωνίας για τον Ευρωπαϊκό Οικονομικό Χώρο αποκλείει τη χορήγηση επιστροφών κατά την εξαγωγή προς το Λιχτενστάιν, την Ισλανδία και τη Νορβηγία. Επιπλέον, η Ένωση έχει συνάψει συμφωνίες με ορισμένες τρίτες χώρες που προβλέπουν την κατάργηση των επιστροφών κατά την εξαγωγή. Συνεπώς, κατ’ εφαρμογή του άρθρου 7 παράγραφος 2 του κανονισμού (ΕΚ) αριθ. 1670/2006, θα πρέπει να ληφθούν υπόψη τα ανωτέρω στον υπολογισμό των συντελεστών για την περίοδο 2010/2011. (5) Ο κανονισμός (ΕΕ) αριθ. 1035/2009 της Επιτροπής, της 30ής Οκτωβρίου 2009, σχετικά με τον καθορισμό των συντελεστών που εφαρμόζονται στα σιτηρά τα οποία εξάγονται με τη μορφή του Scotch whisky για την περίοδο 2009/2010 (3), είναι άνευ αντικειμένου, δεδομένου ότι αφορά τους συντελεστές που ίσχυαν για την περίοδο 2009/2010. Για λόγους σαφήνειας και ασφάλειας δικαίου, θα πρέπει να καταργηθεί ο εν λόγω κανονισμός, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για την περίοδο από 1ης Οκτωβρίου 2010 έως 30 Σεπτεμβρίου 2011, οι συντελεστές που αναφέρονται στο άρθρο 4 του κανονισμού (ΕΚ) αριθ. 1670/2006 και εφαρμόζονται στα σιτηρά που χρησιμοποιούνται στο Ηνωμένο Βασίλειο για την παρασκευή του Scotch whisky, καθορίζονται στο παράρτημα του παρόντος κανονισμού. Άρθρο 2 Ο κανονισμός (ΕΚ) αριθ. 1035/2009 καταργείται. Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Οκτωβρίου 2010 έως τις 30 Σεπτεμβρίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 1 Δεκεμβρίου 2010.


ΑΠΌΦΑΣΗ ΤΗΣ ΕΠΙΤΡΟΠΉΣ της 30ής Νοεμβρίου 2010 για την έγκριση ορισμένων τροποποιημένων προγραμμάτων εκρίζωσης και επιτήρησης των νοσημάτων των ζώων και των ζωοανθρωπονόσων για το 2010 και για την τροποποίηση της απόφασης 2009/883/ΕΚ όσον αφορά τη χρηματοδοτική συνδρομή της Ένωσης για προγράμματα που εγκρίθηκαν από την εν λόγω απόφαση [κοινοποιηθείσα υπό τον αριθμό Ε(2010) 8290] (2010/732/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 27 παράγραφοι 5 και 6, Εκτιμώντας τα ακόλουθα: (1) Η απόφαση 2009/470/ΕΚ ορίζει τις διαδικασίες που διέπουν τη χρηματοδοτική συνδρομή της Ένωσης σε προγράμματα εκρίζωσης, ελέγχου και επιτήρησης των νοσημάτων των ζώων και των ζωοανθρωπονόσων. (2) Η απόφαση 2008/341/ΕΚ της Επιτροπής, της 25ης Απριλίου 2008, σχετικά με τον καθορισμό κοινοτικών κριτηρίων για τα εθνικά προγράμματα εκρίζωσης, ελέγχου και επιτήρησης ορισμένων ζωικών ασθενειών και ζωονόσων (2) προβλέπει ότι τα προγράμματα που υποβάλλουν τα κράτη μέλη στην Επιτροπή για την εκρίζωση, τον έλεγχο και την επιτήρηση νοσημάτων των ζώων και ζωοανθρωπονόσων που απαριθμούνται στο παράρτημα της εν λόγω απόφασης πρέπει, προκειμένου να εγκριθούν βάσει του χρηματοδοτικού μέσου που προβλέπεται στο άρθρο 27 παράγραφος 1 της απόφασης 2009/470/ΕΚ, να πληρούν, τουλάχιστον, τα κριτήρια που θεσπίζονται στο παράρτημα της απόφασης 2008/341/ΕΚ. (3) Η απόφαση 2009/883/ΕΚ της Επιτροπής, της 26ης Νοεμβρίου 2009, για την έγκριση των ετήσιων και των πολυετών προγραμμάτων για την εκρίζωση, τον έλεγχο και την επιτήρηση ορισμένων ζωικών ασθενειών και ζωονόσων τα οποία υπέβαλαν τα κράτη μέλη για το 2010 και τα επόμενα έτη, καθώς και της χρηματοδοτικής συνδρομής της Κοινότητας στα προγράμματα αυτά (3) εγκρίνει ορισμένα εθνικά προγράμματα και καθορίζει το ποσοστό και το μέγιστο ποσό της χρηματοδοτικής συνδρομής της Ένωσης για κάθε πρόγραμμα που υποβάλλεται από τα κράτη μέλη. (4) Η Επιτροπή εξέτασε τις εκθέσεις που διαβιβάστηκαν από τα κράτη μέλη σχετικά με τις δαπάνες για τα εν λόγω προγράμματα. Από τα αποτελέσματα αυτής της εξέτασης προκύπτει ότι ορισμένα κράτη μέλη δεν θα χρησιμοποιήσουν το σύνολο της χρηματοδοτικής συνδρομής που τους διατέθηκε για το 2010, ενώ οι δαπάνες άλλων κρατών μελών θα υπερβαίνουν το διατεθέν ποσό. (5) Τα αντιλυσσικά προγράμματα στα περισσότερα κράτη μέλη πλησιάζουν πλέον το στάδιο επίτευξης του στόχου τους, δηλαδή της εκρίζωσης του κινδύνου για τη δημόσια υγεία και την υγεία των ζώων από την εν λόγω νόσο. Είναι σκόπιμο να δοθεί πρόσθετη χρηματοδοτική υποστήριξη στα προγράμματα αυτά, με την αύξηση του ποσοστού χρηματοδότησης, έτσι ώστε να ενισχυθούν οι προσπάθειες των κρατών μελών για την όσο το δυνατόν ταχύτερη εκρίζωση αυτής της νόσου. (6) Τα κράτη μέλη έχουν ενημερώσει την Επιτροπή ότι το μέγιστο όριο επιστροφής της δαπάνης ανά δοκιμή επιτήρησης για μεταδοτικές σπογγώδεις εγκαφαλοπάθειες των βοοειδών, το οποίο ίσχυε τα τελευταία έτη, δεν είναι πλέον ρεαλιστικό. Βάσει των αποτελεσμάτων της εξέτασης του θέματος εκ μέρους της Επιτροπής, είναι σκόπιμο να αυξηθεί το ανώτατο όριο επιστροφής των δαπανών για τις δοκιμές αυτές, έτσι ώστε να προσεγγίζει το πραγματικό κόστος που επιβαρύνει τα κράτη μέλη για τη διενέργεια αυτών των δοκιμών. (7) Η χρηματοδοτική συνδρομή της Ένωσης σε ορισμένα εθνικά προγράμματα πρέπει, συνεπώς, να αναπροσαρμοστεί. Είναι σκόπιμο να γίνει ανακατανομή των πόρων από τα εθνικά προγράμματα που δεν θα χρησιμοποιήσουν το σύνολο της συνδρομής που τους διατέθηκε προς εκείνα τα οποία θα την υπερβούν. Η ανακατανομή πρέπει να βασίζεται στις πιο πρόσφατες πληροφορίες σχετικά με τις δαπάνες που έχουν πραγματοποιήσει τα ενδιαφερόμενα κράτη μέλη. (8) Επιπλέον, η Πορτογαλία υπέβαλε τροποποιημένο πρόγραμμα για την εκρίζωση της βρουκέλλωσης των βοοειδών, η Ισπανία, οι Κάτω Χώρες, η Αυστρία και η Πορτογαλία υπέβαλαν τροποποιημένα προγράμματα για την εκρίζωση και την επιτήρηση του αφθώδους πυρετού σε ενδημικές περιοχές ή περιοχές υψηλού κινδύνου και η Βουλγαρία και η Πολωνία υπέβαλαν τροποποιημένα προγράμματα για την εκρίζωση της λύσσας. (9) Η Επιτροπή εξέτασε τα εν λόγω τροποποιημένα προγράμματα τόσο από κτηνιατρική όσο και από οικονομική άποψη. Διαπιστώθηκε ότι τα προγράμματα αυτά είναι σύμφωνα με τη σχετική κτηνιατρική νομοθεσία της Ένωσης και ιδίως με τα κριτήρια που θεσπίζονται στο παράρτημα της απόφασης 2008/341/ΕΚ. Τα τροποποιημένα προγράμματα πρέπει, συνεπώς, να εγκριθούν. (10) Συνεπώς, η απόφαση 2009/833/ΕΚ πρέπει να τροποποιηθεί αναλόγως. (11) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Έγκριση του τροποποιημένου προγράμματος για τη βρουκέλλωση των βοοειδών που υπέβαλε η Πορτογαλία Το τροποποιημένο πρόγραμμα για την εκρίζωση της βρουκέλλωσης των βοοειδών, που υποβλήθηκε από την Πορτογαλία στις 25 Μαΐου 2010, εγκρίνεται για την περίοδο από την 1η Ιανουαρίου 2010 έως τις 31 Δεκεμβρίου 2010. Άρθρο 2 Έγκριση των τροποποιημένων προγραμμάτων για τον αφθώδη πυρετό σε ενδημικές περιοχές ή σε περιοχές υψηλού κινδύνου που υπέβαλαν ορισμένα κράτη μέλη Εγκρίνονται τα ακόλουθα τροποποιημένα προγράμματα για την επιτήρηση και την εκρίζωση του αφθώδους πυρετού σε ενδημικές περιοχές ή σε περιοχές υψηλού κινδύνου, για την περίοδο από την 1η Ιανουαρίου 2010 έως τις 31 Δεκεμβρίου 2010. α) το πρόγραμμα που υπέβαλε η Ισπανία στις 17 Μαΐου 2010· β) το πρόγραμμα που υπέβαλαν οι Κάτω Χώρες στις 20 Σεπτεμβρίου 2010· γ) το πρόγραμμα που υπέβαλε η Αυστρία στις 29 Μαρτίου 2010· δ) το πρόγραμμα που υπέβαλε η Πορτογαλία στις 12 Μαΐου 2010. Άρθρο 3 Έγκριση των τροποποιημένων προγραμμάτων για τη λύσσα που υπέβαλαν η Βουλγαρία και η Πολωνία Εγκρίνονται τα ακόλουθα τροποποιημένα προγράμματα για την εκρίζωση της λύσσας, για την περίοδο από την 1η Ιανουαρίου 2010 έως τις 31 Δεκεμβρίου 2010. α) το πρόγραμμα που υπέβαλε η Βουλγαρία στις 29 Σεπτεμβρίου 2010· β) το πρόγραμμα που υπέβαλε η Πολωνία στις 28 Σεπτεμβρίου 2010. Άρθρο 4 Τροποποιήσεις της απόφασης 2009/883/ΕΚ Η απόφαση 2009/883/ΕΚ τροποποιείται ως εξής: 1) Στο άρθρο 1, η παράγραφος 2 τροποποιείται ως εξής: α) Στο στοιχείο β), το ποσό «5 000 000 ευρώ» αντικαθίσταται από το ποσό «3 600 000 ευρώ». β) Τα στοιχεία ε) και στ) αντικαθίστανται από το ακόλουθο κείμενο: «ε) 1 200 000 ευρώ για την Πορτογαλία· στ) 1 700 000 ευρώ για το Ηνωμένο Βασίλειο.» 2) Στο άρθρο 2, η παράγραφος 2 αντικαθίσταται από το ακόλουθο κείμενο: «2. Η οικονομική συνδρομή της Ένωσης ανέρχεται στο 50 % των δαπανών που βαρύνουν κάθε κράτος μέλος που αναφέρεται στην παράγραφο 1, για τις δαπάνες δοκιμών φυματινισμού και εργαστηριακών δοκιμών και για την αποζημίωση ιδιοκτητών για την αξία των ζώων που έχουν σφαγεί στο πλαίσιο των προγραμμάτων αυτών, και δεν υπερβαίνει τα ακόλουθα ποσά: α) 12 500 000 ευρώ για την Ιρλανδία· β) 10 100 000 ευρώ για την Ισπανία· γ) 2 800 000 ευρώ για την Ιταλία· δ) 1 000 000 ευρώ για την Πορτογαλία· ε) 27 000 000 ευρώ για το Ηνωμένο Βασίλειο.» 3) Στο άρθρο 3 παράγραφος 2, το στοιχείο α) αντικαθίσταται από το ακόλουθο κείμενο: «α) 3 000 000 ευρώ για την Ισπανία.» 4) Στο άρθρο 4, η παράγραφος 2 τροποποιείται ως εξής: α) Στο στοιχείο γ), το ποσόν «1 600 000 ευρώ» αντικαθίσταται από το ποσό «1 650 000 ευρώ»· β) Στο στοιχείο ε), το ποσό «16 800 000 ευρώ» αντικαθίσταται από το ποσό «1 700 000 ευρώ»· γ) Τα στοιχεία θ) και ι) αντικαθίστανται από το ακόλουθο κείμενο: «θ) 19 000 000 ευρώ για την Ισπανία· ι) 33 500 000 ευρώ για τη Γαλλία·» δ) Τα στοιχεία ιβ) και ιγ) αντικαθίστανται από το ακόλουθο κείμενο: «ιβ) 20 000 ευρώ για τη Λεττονία· ιγ) 10 000 ευρώ για τη Λιθουανία»· ε) Στο στοιχείο ιε), το ποσό «780 000 ευρώ» αντικαθίσταται από το ποσό «70 000 ευρώ»· στ) Στο στοιχείο ιζ), το ποσό «110 000 ευρώ» αντικαθίσταται από το ποσό «130 000 ευρώ»· ζ) Στο στοιχείο κ), το ποσό «5 200 000 ευρώ» αντικαθίσταται από το ποσό «2 100 000 ευρώ»· η) Στο στοιχείο κβ), το ποσό «590 000 ευρώ» αντικαθίσταται από το ποσό «40 000 ευρώ»· θ) Τα στοιχεία κδ) και κε) αντικαθίστανται από το ακόλουθο κείμενο: «κδ) 20 000 ευρώ για τη Φινλανδία· κε) 850 000 ευρώ για τη Σουηδία.» 5) Στο άρθρο 5, η παράγραφος 2 τροποποιείται ως εξής: α) Στο στοιχείο α), το ποσό «2 000 000 ευρώ» αντικαθίσταται από το ποσό «900 000 ευρώ»· β) Τα στοιχεία δ) και ε) αντικαθίστανται από το ακόλουθο κείμενο: «δ) 400 000 ευρώ για τη Δανία· ε) 25 000 ευρώ για την Εσθονία·»· γ) Στο στοιχείο θ), το ποσό «2 500 000 ευρώ» αντικαθίσταται από το ποσό «1 400 000 ευρώ»· δ) Στο στοιχείο ια), το ποσό «1 250 000 ευρώ» αντικαθίσταται από το ποσό «900 000 ευρώ»· ε) Τα στοιχεία ιγ) και ιδ) αντικαθίστανται από το ακόλουθο κείμενο: «ιγ) 50 000 ευρώ για τη Λεττονία· ιδ) 10 000 ευρώ για τη Λιθουανία·» στ) Τα στοιχεία κ) και κα) αντικαθίστανται από το ακόλουθο κείμενο: «κ) 4 600 000 ευρώ για την Πολωνία· κα) 55 000 ευρώ για την Πορτογαλία·» ζ) Τα στοιχεία κδ) και κε) αντικαθίστανται από το ακόλουθο κείμενο: «κδ) 600 000 ευρώ για τη Σλοβακία· κε) 80 000 ευρώ για το Ηνωμένο Βασίλειο.» 6) Στο άρθρο 6, η παράγραφος 2 τροποποιείται ως εξής: α) Στο στοιχείο α), το ποσό «240 000 ευρώ» αντικαθίσταται από το ποσό «120 000 ευρώ»· β) Στο στοιχείο στ), το ποσό «300 000 ευρώ» αντικαθίσταται από το ποσό «550 000 ευρώ»· γ) Στο στοιχείο θ), το ποσό «515 000 ευρώ» αντικαθίσταται από το ποσό «250 000 ευρώ.» 7) Στο άρθρο 7 παράγραφος 2, το ποσό «450 000 ευρώ» αντικαθίσταται από το ποσό «250 000 ευρώ»· 8) Στο άρθρο 8, η παράγραφος 2 τροποποιείται ως εξής: α) Στο στοιχείο ε), το ποσό «350 000 ευρώ» αντικαθίσταται από το ποσό «450 000 ευρώ»· β) Στο στοιχείο ια), το ποσό «650 000 ευρώ» αντικαθίσταται από το ποσό «1 300 000 ευρώ»· γ) Στο στοιχείο κ), το ποσό «200 000 ευρώ» αντικαθίσταται από το ποσό «40 000 ευρώ». 9) Το άρθρο 9 τροποποιείται ως εξής: α) Η παράγραφος 2 αντικαθίσταται από το ακόλουθο: «2. Η χρηματοδοτική συνδρομή της Ένωσης ανέρχεται στο 100 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για τη διενέργεια ταχέων δοκιμών σε ζώα, όπως αναφέρονται στο άρθρο 12 παράγραφος 2 του κανονισμού (ΕΚ) αριθ. 999/2001, στο παράρτημα III κεφάλαιο A μέρη I και II σημεία 1 έως 5 του κανονισμού (ΕΚ) αριθ. 999/2001 και στο παράρτημα VII του ίδιου κανονισμού, δοκιμών επιβεβαίωσης και κύριων μοριακών δοκιμών διάκρισης, όπως αναφέρονται στο παράρτημα X κεφάλαιο Γ σημείο 3 παράγραφος 2 στοιχείο γ) σημείο i) του κανονισμού (ΕΚ) αριθ. 999/2001, και σε ποσοστό 50 % των δαπανών που επιβαρύνουν κάθε κράτος μέλος για την αποζημίωση των ιδιοκτητών για την αξία των ζώων τους που θανατώθηκαν και καταστράφηκαν σύμφωνα με τα προγράμματά τους για την εκρίζωση της ΣΕΒ και της τρομώδους νόσου των προβάτων και σε ποσοστό 50 % των δαπανών της γονοτυπικής ανάλυσης δειγμάτων και δεν υπερβαίνει τα ακόλουθα ποσά: α) 2 340 000 ευρώ για το Βέλγιο· β) 440 000 ευρώ για τη Βουλγαρία· γ) 1 380 000 ευρώ για την Τσεχική Δημοκρατία· δ) 1 420 000 ευρώ για τη Δανία· ε) 11 260 000 ευρώ για τη Γερμανία· στ) 300 000 ευρώ για την Εσθονία· ζ) 4 700 000 ευρώ για την Ιρλανδία· η) 2 000 000 ευρώ για την Ελλάδα· θ) 6 480 000 ευρώ για την Ισπανία· ι) 16 980 000 ευρώ για τη Γαλλία· ια) 7 210 000 ευρώ για την Ιταλία· ιβ) 70 000 ευρώ για την Κύπρο· ιγ) 360 000 ευρώ για τη Λεττονία· ιδ) 700 000 ευρώ για τη Λιθουανία· ιε) 100 000 ευρώ για το Λουξεμβούργο· ιστ) 1 230 000 ευρώ για την Ουγγαρία· ιζ) 30 000 ευρώ για τη Μάλτα· ιη) 3 370 000 ευρώ για τις Κάτω Χώρες· ιθ) 1 510 000 ευρώ για την Αυστρία· κ) 4 930 000 ευρώ για την Πολωνία· κα) 1 640 000 για την Πορτογαλία· κβ) 1 000 000 ευρώ για τη Ρουμανία· κγ) 240 000 ευρώ για τη Σλοβενία· κδ) 650 000 ευρώ για τη Σλοβακία· κε) 610 000 ευρώ για τη Φινλανδία· κστ) 970 000 ευρώ για τη Σουηδία· κζ) 5 920 000 ευρώ για το Ηνωμένο Βασίλειο.» β) Στην παράγραφο 3 στοιχείο α), η φράση «5 ευρώ ανά δοκιμή» αντικαθίσταται από τη φράση «8 ευρώ ανά δοκιμή·». 10) Στο άρθρο 10, οι παράγραφοι 2 και 3 αντικαθίστανται από το ακόλουθο κείμενο: «2. Η χρηματοδοτική συνδρομή της Ένωσης ανέρχεται στο 75 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για τις δαπάνες των εργαστηριακών δοκιμών για την ανίχνευση αντιγόνων ή αντισωμάτων κατά της λύσσας, την απομόνωση και το χαρακτηρισμό του ιού της λύσσας, την ανίχνευση βιοδεικτών και την τιτλοδότηση των δολωμάτων εμβολίου, και για την αγορά και διανομή εμβολίων και δολωμάτων για τα προγράμματα και δεν υπερβαίνει τα ακόλουθα ποσά: α) 1 870 000 ευρώ για τη Βουλγαρία· β) 680 000 ευρώ για την Ουγγαρία· γ) 7 380 000 ευρώ για την Πολωνία· δ) 820 000 ευρώ για τη Ρουμανία· ε) 490 000 ευρώ για τη Σλοβακία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) για ορολογικές δοκιμές: 12 ευρώ ανά δοκιμή· β) για δοκιμή ανίχνευσης τετρακυκλίνης σε οστά: 12 ευρώ ανά δοκιμή· γ) για δοκιμή με φθορίζοντα αντισώματα (FAT): 18 ευρώ ανά δοκιμή.» 11) Στο άρθρο 11, η παράγραφος 2 τροποποιείται ως εξής: α) Στο στοιχείο β), το ποσό «20 000 ευρώ» αντικαθίσταται από το ποσό «40 000 ευρώ»· β) Στο στοιχείο δ), το ποσό «1 400 000 ευρώ» αντικαθίσταται από το ποσό «650 000 ευρώ». 12) Στο άρθρο 12, η παράγραφος 2 αντικαθίσταται από το ακόλουθο κείμενο: «2. Η χρηματοδοτική συνδρομή της Ένωσης ανέρχεται στο 50 % των δαπανών που επιβαρύνουν τα κράτη μέλη που αναφέρονται στην παράγραφο 1 για τις εργαστηριακές δοκιμές στο πλαίσιο των προγραμμάτων αυτών και δεν υπερβαίνει τα ακόλουθα ποσά: α) 25 000 ευρώ για τη Βουλγαρία· β) 300 000 ευρώ για την Ουγγαρία· γ) 1 000 000 ευρώ για την Πολωνία· δ) 700 000 ευρώ για την Ισπανία.» 13) Στο άρθρο 13, οι παράγραφοι 3 και 4 αντικαθίστανται από το ακόλουθο κείμενο: «3. Η χρηματοδοτική συνδρομή της Ένωσης ανέρχεται στο 75 % των δαπανών που επιβαρύνουν κάθε κράτος μέλος που αναφέρεται στις παραγράφους 1 και 2 για τις δαπάνες των εργαστηριακών δοκιμών για την ανίχνευση αντιγόνων ή αντισωμάτων κατά της λύσσας, το χαρακτηρισμό του ιού της λύσσας, την ανίχνευση βιοδεικτών, τον προσδιορισμό της ηλικίας και την τιτλοδότηση των δολωμάτων εμβολίου, και για την αγορά και διανομή εμβολίων και δολωμάτων για τα προγράμματα και δεν υπερβαίνει τα ακόλουθα ποσά: α) 1 360 000 ευρώ για την Εσθονία· β) 1 400 000 ευρώ για τη Λεττονία· γ) 540 000 ευρώ για τη Λιθουανία· δ) 200 000 ευρώ για την Αυστρία· ε) 830 000 ευρώ για τη Σλοβενία· στ) 150 000 ευρώ για τη Φινλανδία. 4. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στις παραγράφους 1 και 2 δεν υπερβαίνουν κατά μέσο όρο τα ακόλουθα ποσά: α) για ορολογικές δοκιμές: 12 ευρώ ανά δοκιμή· β) για δοκιμή ανίχνευσης τετρακυκλίνης σε οστά: 12 ευρώ ανά δοκιμή· γ) για δοκιμή με φθορίζοντα αντισώματα (FAT): 18 ευρώ ανά δοκιμή.» 14) Στο άρθρο 14 παράγραφος 2, το ποσό «262 000 ευρώ» αντικαθίσταται από το ποσό «310 000 ευρώ». 15) Στο άρθρο 15, η παράγραφος 2 τροποποιείται ως εξής: α) Στο στοιχείο α), το ποσό «800 000 ευρώ» αντικαθίσταται από το ποσό «600 000 ευρώ»· β) Στο στοιχείο γ), το ποσό «750 000 ευρώ» αντικαθίσταται από το ποσό «500 000 ευρώ». 16) Στο άρθρο 16 παράγραφος 2, στην εισαγωγική φράση, το ποσό «8 200 000 ευρώ» αντικαθίσταται από το ποσό «4 000 000 ευρώ». Άρθρο 5 Αποδέκτες Η παρούσα απόφαση απευθύνεται στα κράτη μέλη. Βρυξέλλες, 30 Νοεμβρίου 2010.

Πολιτική για την υγεία

ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ


ΑΠΌΦΑΣΗ ΤΗΣ ΕΠΙΤΡΟΠΉΣ της 30ής Νοεμβρίου 2010 σχετικά με την εκκαθάριση των λογαριασμών των οργανισμών πληρωμών της Εσθονίας όσον αφορά τις δαπάνες για μέτρα αγροτικής ανάπτυξης που χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ) για το οικονομικό έτος 2009 [κοινοποιηθείσα υπό τον αριθμό Ε(2010) 8275] (Το κείμενο στην εσθονική γλώσσα είναι το μόνο αυθεντικό) (2010/729/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως τα άρθρα 30 και 39, Έπειτα από διαβούλευση με την επιτροπή των γεωργικών ταμείων, Εκτιμώντας τα ακόλουθα: (1) Με την απόφαση 2010/257/ΕΕ (2) της Επιτροπής εκκαθαρίστηκαν, για το οικονομικό έτος 2009, οι λογαριασμοί όλων των οργανισμών πληρωμών πλην του οργανισμού πληρωμών της Εσθονίας «PRIA». (2) Μετά τη διαβίβαση νέων πληροφοριών και τη διενέργεια πρόσθετων ελέγχων, η Επιτροπή είναι τώρα σε θέση να λάβει απόφαση όσον αφορά τις δαπάνες για μέτρα αγροτικής ανάπτυξης σχετικά με την πληρότητα, την ακρίβεια και την ειλικρίνεια των λογαριασμών που έχει υποβάλει ο οργανισμός πληρωμών της Εσθονίας PRIA. (3) Σύμφωνα με το άρθρο 30 παράγραφος 2 του κανονισμού (ΕΚ) αριθ. 1290/2005, η παρούσα απόφαση εκδίδεται με την επιφύλαξη των αποφάσεων που λαμβάνονται μεταγενέστερα από την Επιτροπή για τον αποκλεισμό από την κοινοτική χρηματοδότηση δαπανών που δεν πραγματοποιήθηκαν σύμφωνα με τους κοινοτικούς κανόνες, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εκκαθαρίζονται οι λογαριασμοί του οργανισμού πληρωμών της Εσθονίας PRIA όσον αφορά δαπάνες για μέτρα αγροτικής ανάπτυξης που χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ) για το οικονομικό έτος 2009. Στα παραρτήματα I και ΙΙ αναφέρονται τα ποσά προς ανάκτηση από το ή προς καταβολή στο κράτος μέλος σύμφωνα με την παρούσα απόφαση όσον αφορά μέτρα αγροτικής ανάπτυξης στην Εσθονία. Άρθρο 2 Η παρούσα απόφαση απευθύνεται στη Δημοκρατία της Εσθονίας. Βρυξέλλες, 30 Νοεμβρίου 2010.

Λογιστική διαχείριση

Δημόσιες επιχειρήσεις

ΔΗΜΟΣΙΟΝΟΜΙΚΑ

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΚΑΝΟΝΙΣΜΌΣ (ΕΕ) αριθ. 1111/2010 ΤΗΣ ΕΠΙΤΡΟΠΉΣ της 30ής Νοεμβρίου 2010 σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση, Εκτιμώντας τα ακόλουθα: (1) Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2010/11 καθορίστηκαν στον κανονισμό (ΕΕ) αριθ. 867/2010 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον κανονισμό (ΕΕ) αριθ. 1087/2010 της Επιτροπής (4). (2) Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΕ) αριθ. 867/2010 για την περίοδο 2010/11, τροποποιούνται και αναγράφονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την 1η Δεκεμβρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Νοεμβρίου 2010.

Εμπορικές πράξεις

Εμπορική νομοθεσία


ΟΔΗΓΊΑ 2010/83/ΕΕ ΤΗΣ ΕΠΙΤΡΟΠΉΣ της 30ής Νοεμβρίου 2010 για την τροποποίηση της οδηγίας 91/414/EOK του Συμβουλίου ώστε να καταχωριστεί η ουσία napropamide ως δραστική ουσία (Κείμενο που παρουσιάζει ενδιαφέρον για τον ΕΟΧ) H ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1, Εκτιμώντας τα ακόλουθα: (1) Οι κανονισμοί της Επιτροπής (ΕΚ) αριθ. 451/2000 (2) και (ΕΚ) αριθ. 1490/2002 (3) καθορίζουν λεπτομερείς κανόνες για την εφαρμογή του τρίτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογούνται με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος περιλάμβανε την ουσία napropamide. Με την απόφαση 2008/902/ΕΚ της Επιτροπής (4) αποφασίστηκε να μην περιληφθεί η ουσία napropamide στο παράρτημα I της οδηγίας 91/414/ ΕΟΚ. (2) Σύμφωνα με το άρθρο 6 παράγραφος 2 της οδηγίας 91/414/ΕΟΚ, ο αρχικός κοινοποιών, εφεξής «ο αιτών», υπέβαλε νέα αίτηση ζητώντας να εφαρμοστεί η ταχεία διαδικασία που προβλέπεται στα άρθρα 14 έως 19 του κανονισμού (ΕΚ) αριθ. 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου όσον αφορά την καθιέρωση συνήθους και ταχείας διαδικασίας αξιολόγησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2, αλλά δεν έχουν περιληφθεί στο παράρτημα I της εν λόγω οδηγίας (5). (3) Η αίτηση υποβλήθηκε στη Δανία, που είχε οριστεί ως το κράτος μέλος-εισηγητής με τον κανονισμό (ΕΚ) αριθ. 1490/2002. Τηρήθηκε ο χρονικός περιορισμός για την ταχεία διαδικασία. Οι προδιαγραφές της δραστικής ουσίας διευκρινίστηκαν. Οι προβλεπόμενες χρήσεις ήταν οι ίδιες με εκείνες που αποτελούσαν αντικείμενο της απόφασης 2008/902/ΕΚ. Η εν λόγω αίτηση συμφωνεί επίσης με τις υπόλοιπες ουσιώδεις και διαδικαστικές απαιτήσεις του άρθρου 15 του κανονισμού (ΕΚ) αριθ. 33/2008. (4) Η Δανία αξιολόγησε τα νέα στοιχεία και δεδομένα που υπέβαλε ο αιτών και συνέταξε συμπληρωματική έκθεση, την οποία διαβίβασε στην Ευρωπαϊκή Αρχή για την Ασφάλεια των Τροφίμων (εφεξής «η Αρχή») και στην Επιτροπή στις 30 Ιουνίου του 2009. Η Αρχή κοινοποίησε τη συμπληρωματική έκθεση στα άλλα κράτη μέλη και στον αιτούντα για σχόλια και διαβίβασε στην Επιτροπή τα σχόλια που έλαβε. Σύμφωνα με το άρθρο 20 παράγραφος 1 του κανονισμού (ΕΚ) αριθ. 33/2008 και κατόπιν αιτήματος της Επιτροπής, η Αρχή υπέβαλε στην Επιτροπή τα συμπεράσματά της σχετικά με την ουσία napropamide στις 26 Μαρτίου 2010 (6). Το σχέδιο έκθεσης αξιολόγησης, η συμπληρωματική έκθεση και το συμπέρασμα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 28 Οκτωβρίου 2010 με τη μορφή έκθεσης επανεξέτασης της Επιτροπής για την ουσία napropamide. (5) Η συμπληρωματική έκθεση από το κράτος μέλος-εισηγητή και το νέο συμπέρασμα της Αρχής επικεντρώνονται στις επιφυλάξεις που υπαγορεύουν τη μη συμπερίληψη της εν λόγω ουσίας. Οι εν λόγω επιφυλάξεις αφορούσαν ιδίως τη δυνητική μόλυνση των υπογείων υδάτων από τον μεταβολίτη 2-(1-ναφθυλοξυ)πρoπιoνικό οξύ, εφεξής «NOPA», και τον κίνδυνο για τα θηλαστικά, τα πτηνά που τρέφονται με ψάρια και τους υδρόβιους οργανισμούς. Τα νέα στοιχεία που υπέβαλε ο αιτών αποδεικνύουν τα εξής. Ο μεταβολίτης NOPA δεν έχει ούτε τοξικολογική ούτε βιολογική συνάφεια. Επιπλέον, ο κίνδυνος για τα πτηνά και τα θηλαστικά μπορεί να θεωρηθεί χαμηλός, ενώ όσον αφορά τον κίνδυνο για τους υδρόβιους οργανισμούς εντοπίστηκαν αποδεκτές χρήσεις, με βάση τα συμπληρωματικά στοιχεία που υποβλήθηκαν. (6) Συνεπώς, τα πρόσθετα στοιχεία και πληροφορίες που προσκόμισε ο αιτών επιτρέπουν την εξάλειψη των συγκεκριμένων λόγων ανησυχίας που οδήγησαν στη μη καταχώριση. Δεν ανέκυψαν άλλα επιστημονικά ερωτήματα. (7) Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν napropamide μπορεί να θεωρηθεί ότι πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση επανεξέτασης της Επιτροπής. Συνεπώς, είναι σκόπιμο να καταχωριστεί η ουσία napropamide στο παράρτημα I, ώστε να εξασφαλιστεί ότι, σε όλα τα κράτη μέλη, οι εγκρίσεις φυτοπροστατευτικών προϊόντων που περιέχουν την εν λόγω δραστική ουσία μπορούν να χορηγούνται σύμφωνα με τις διατάξεις της εν λόγω οδηγίας. (8) Με την επιφύλαξη των παραπάνω συμπερασμάτων, κρίνεται σκόπιμο να συγκεντρωθούν περαιτέρω πληροφορίες σχετικά με συγκεκριμένα σημεία. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας ουσίας στο παράρτημα I ενδέχεται να υπόκειται σε όρους. Συνεπώς, είναι σκόπιμο, να απαιτείται από τον αιτούντα να υποβάλει πληροφορίες για τους μεταβολίτες φωτόλυσης και για τον NOPA όσον αφορά τον κίνδυνο για το υδάτινο περιβάλλον καθώς και την εκτίμηση της επικινδυνότητας για τα υδρόβια φυτά. (9) Ως εκ τούτου, κρίνεται σκόπιμο να τροποποιηθεί αναλόγως η οδηγία 91/414/ΕΟΚ. (10) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας. Άρθρο 2 Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 30 Ιουνίου 2011. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας. Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος πραγματοποίησης αυτής της αναφοράς καθορίζεται από τα κράτη μέλη. Άρθρο 3 Η παρούσα οδηγία αρχίζει να ισχύει την 1η Ιανουαρίου 2011. Άρθρο 4 Η παρούσα οδηγία απευθύνεται στα κράτη μέλη. Βρυξέλλες, 30 Νοεμβρίου 2010.

Πολιτική για την υγεία

ΔΗΜΟΣΙΑ ΔΙΟΙΚΗΣΗ